ועדת העבודה, הרווחה והבריאות, כנסת 20, פרוטוקול מספר 720, 2018-02-27 09:05

אלי אלאלוף: בוקר טוב.

אלי אלאלוף: היום ה-27 בפברואר 2018, י"ב באדר התשע"ח, השעה 9:06 ואני פותח את ישיבת ועדת העבודה, הרווחה והבריאות.

אלי אלאלוף: על סדר היום פרק ה' - ביטוח לאומי: סעיפים 16(6), 18(ג) ו-(ד) – שיבוב.

אלי אלאלוף: סיימנו את הדיון הראשון בחוסר ידע הדדי לגבי החישובים שנעשו ונאמר לי שבשבוע האחרון גל הרשקוביץ והצוות שלו העבירו לכל המעוניינים את החומר לגבי החישובים.

אלי אלאלוף: אני מציע שכל אחד מהגופים המעוניינים יביע דעה.

אלי אלאלוף: גל, אולי אתה תפתח ותגיד מה נעשה השבוע.

אלי אלאלוף: ברוך הבא חבר הכנסת חאג' יחיא שאף פעם לא נוטש אותי.

אלי אלאלוף: תודה.

<גל הרשקוביץ: בהמשך לישיבה הקודמת קרו כמה דברים.

<גל הרשקוביץ: כל ההשלמות והנתונים הנוספים והעדכונים שנעשו, הועברו באותו מועד, מעבר לדוח שכבר נשלח, הדוח המלא שנשלח לפני כן.

אלי אלאלוף: הדוח המלא כלל את כל החישובים?

<גל הרשקוביץ: כן.

<גל הרשקוביץ: כיוון שנעשו מעט עדכונים ובעיקרם הם טכניים, גם העדכונים הללו, הטכניים, הועברו במסגרת ההחלטה שהייתה.

<גל הרשקוביץ: מעבר לכך, אני גם קיימתי קשר ישיר מול הגורם המקצועי שמייצג את כל החברות ועם היועצים המקצועיים וגם התקיימה פגישה במסגרתה הועלו שאלות, הבהרות, טענות כאלה ואחרות לגבי הנתונים המעודכנים שהגיעו והועברה התייחסות פרטנית מסודרת לגבי כל אחת ואחת מההתייחסויות, הטענות, ההשלמות וההבהרות כאשר בשורה התחתונה – אני מביע כרגע את עמדתי המקצועית – המספר שהונח, שכרגע מונח, אני טוען שני דברים.

<גל הרשקוביץ: האחד, הוא מספר סביר מאוד.

<גל הרשקוביץ: זאת אומרת, לא מצאתי במסגרת התהליך את איזושהי טענה חדשה איזשהו משהו.

אלי אלאלוף: מה המספר הזה?

אלי אלאלוף: כולנו מדברים על מספר.

אלי אלאלוף: תסביר מה המספר הזה.

<גל הרשקוביץ: 10.16 אחוזים מהפרמיות שנגבות מהמבוטחים.

<גל הרשקוביץ: זה המספר שהוא המספר שמומלץ להיכנס בחוק כמספר גלובלי במסגרתו הסכום הזה יועבר מדי שנה מחברות הביטוח לביטוח הלאומי אל מול התשלום בגין זכות השיבוב או הסכומים שהביטוח הלאומי משלם למבוטחים.

אלי אלאלוף: אתה אומר שזה המספר העתידי.

אלי אלאלוף: הגביות העתידיות בתאונות.

<גל הרשקוביץ: נכון.

<גל הרשקוביץ: כולל מה-1 בינואר 2014.

<גל הרשקוביץ: למה ה-1 בינואר 2014 ולא 2013?

<גל הרשקוביץ: מדובר בכל האירועים שעדיין לא יצאה דרישת תשלום מהביטוח הלאומי לחברות הביטוח.

אלי אלאלוף: ואלה שיצאה דרישת תשלום?

<גל הרשקוביץ: ימשיכו להתנהל לפי המצב הקיים.

אלי אלאלוף: ההסכם הישן?

<גל הרשקוביץ: מי שבהסכם – הסכם, מי שלא לפי הסכם – לא לפי הסכם.

אלי אלאלוף: מי שיצא מההסכם מחברות הביטוח?

<גל הרשקוביץ: לפי החוק.

<גל הרשקוביץ: לא לפי ההסכם.

<ענת כהן שמואל: ו-10.16 הוא רטרואקטיבי?

<גל הרשקוביץ: לא רטרו.

<ענת כהן שמואל: אני מתכוונת מ-2014.

<ענת כהן שמואל: סליחה, לא רטרו.

<ענת כהן שמואל: מ-2014 ולא צריך לעשות התאמה למספר הזה.

<גל הרשקוביץ: ברגע שאני אומר 10.16 אחוזים מהיקף הפרמיות, בגין 2014 זה יהיה 10.16 אחוזים מהפרמיות של 2014 ו-15.10 אחוזים מהפרמיות של 2015 וכך הלאה.

<גל הרשקוביץ: זאת אומרת, ברגע שאמרתי אחוז מהפרמיות, הפרמיות בכל שנה, כמובן שהן שונות ולכן המספר הוא תוצאה של ההכפלה של האחוז בהיקף הפרמיות לאותה שנה.

<גל הרשקוביץ: כן חשוב לי לומר דבר אחד.

<גל הרשקוביץ: אני רוצה לומר שהאומדנים – ובמיוחד אחרי השיחות שהיו עם איגוד חברות הביטוח, כי בסופו שלל דבר חלק מהדברים הם גם אומדנים והנחות עבודה - שנלקחו כאן, הם היו אומדנים מקלים לטובת איגוד חברות הביטוח ובכל נקודה שבה היה ניתן לקבל הנחת עבודה סבירה, מיד הכיוון היה לכיוון חברות הביטוח.

<גל הרשקוביץ: אני אתן רק חמש דוגמאות כדי לסבר את האוזן.

<גל הרשקוביץ: הנקודה הראשונה, במיוחד אל מול הטענה היחידה שהבנתי שאתמול צצה לגבי הריבית של הכספים שאיגוד הביטוח משלם לביטוח הלאומי חמש שנים אחרי, צוברים ריבית, רווחים וכיוצא בזה, זאת הטענה החדשה שצצה, אני רוצה להגיד חמש נקודות.

אלי אלאלוף: אצל מי היא צצה?

<גל הרשקוביץ: אתמול.

<גל הרשקוביץ: שמעתי.

אלי אלאלוף: אצל מי?

<גל הרשקוביץ: לא יודע.

<גל הרשקוביץ: היא צצה.

אלי אלאלוף: רס"ר שמועתי.

<גל הרשקוביץ: שמועתי.

<גל הרשקוביץ: מול זה אני רוצה לומר חמש נקודות.

<גל הרשקוביץ: נקודה ראשונה, מהצד השני.

אלי אלאלוף: שלום לחבר הכנסת מאיר כהן.

<גל הרשקוביץ: ביטוח לאומי כשמחייב את חברות הביטוח, הוא לא מחייב – בתשלומים שהוא כבר שילם – אותן בריבית שהוא מקבל ממשרד האוצר.

<גל הרשקוביץ: הרי גם לו יש ריבית בקרן במשרד האוצר.

<גל הרשקוביץ: זה לא נכנס.

<גל הרשקוביץ: אני מפנה את כל מי שרוצה לקרוא את דוח מבקר המדינה, מה כתוב שם לגבי ההתחשבנות ולגבי ההסכמים הקיימים שחלים וההנחות המפליגות שניתנו.

<גל הרשקוביץ: למה הן ניתנו?

<גל הרשקוביץ: הן ניתנו לא סתם.

<גל הרשקוביץ: הן ניתנו כי הביטוח הלאומי מול ההנחות הללו, שהוא נתן, רצה להפסיק את כל ההתדיינות בבתי המשפט שהוא הפוסק האחרון במובן שברגע שיוצאת דרישה.

<גל הרשקוביץ: 73 מיליון שקלים פתוחים היום.

<גל הרשקוביץ: אתם יודעים את זה?

<גל הרשקוביץ: ורובם במסגרת של הסכמים.

<גל הרשקוביץ: מה זה ההסכמים האלה?

<גל הרשקוביץ: בהנחות העבודה של המספר הזה, במקום לקחת אולי 85 אחוזים או 90 אחוזים מהמספר, נלקחו 50 אחוזים מהמספר הזה באופן שמרני.

<גל הרשקוביץ: איפה אותם הניזוקים שמנכים להם אחרי לא חמש שנים, מנכים להם את הכסף אחרי שנה או שנה וחצי אל מול זכות השיבוב, אל מול התשלומים מביטוח לאומי והם לא הגיעו מעולם לביטוח לאומי?

<גל הרשקוביץ: מישהו מחזיר את זה?

<גל הרשקוביץ: מישהו העמיס את זה בתחשיב הזה?

<גל הרשקוביץ: התשובה היא לא.

<גל הרשקוביץ: איפה בדיוק התשלומים בגין ועדת וינוגרד ש-2 אחוזים מול 3 אחוזים, הפרמיות כבר עלו בגין ההמלצות של ועדת וינוגרד, הניזוקים קיבלו לפי 2 אחוזים?

<גל הרשקוביץ: לפי 3 אחוזים?

<גל הרשקוביץ: אני אומר לכם.

<גל הרשקוביץ: עד היום הם קיבלו היוון לפי 3 אחוזים.

<גל הרשקוביץ: איפה זה?

<גל הרשקוביץ: זה נמצא כאן בתוך התחשיב?

<גל הרשקוביץ: איפה כל הפוטנציאל של ביטוח לאומי – ושוב, אני מפנה לדוח מבקר המדינה – במגבלות שהוא פועל, ואין לי טענות לגבי הביטוח הלאומי, מגבלות כוח אדם ואתה יודע שהן קיימות מבחינת כוח אדם והמשאבים שיש לכל משרד ממשלתי, וכתוצאה מכך חלק מהתביעות והתשלומים שהוא שילם לא באו לידי ביטוי במיצוי של התשלומים כאן – התיישנות, כן הגיעו או לא הגיעו.

<גל הרשקוביץ: האם הסיפור הזה עלה?

<גל הרשקוביץ: אני הכנסתי אותו?

<גל הרשקוביץ: לא.

<גל הרשקוביץ: זאת אומרת, יש כאן תחשיב שהוא תחשיב שבכל הנחת עבודה הוא מינימליסטי במובן שבכל מקום שהייתה הנחת עבודה, הוא הלך לקראת חברות הביטוח, לא לביטוח הלאומי, ועכשיו, אחרי שיש מספר על השולחן ואחרי שכל הטענות עלו, ואחרי שכל התהליך קרה, ואחרי שכל הנתונים ניתנו, ואחרי שהייתה כל ההתייחסות, אז פתאום מסבירים לי על החמש שנים של הכסף ששוכב ונושא ריבית.

<גל הרשקוביץ: יש לי רעיון בשבילך אדוני היושב ראש.

<גל הרשקוביץ: אפשר לשים בצד את כל הדבר הזה, ללכת לדוח מבקר המדינה, לראות מה הוא כותב שם, מה הוא חושב לגבי הסכומים שצריכים להיות לביטוח הלאומי ולאמץ את המספר שם ואת מאות מיליוני השקלים עליהם הוא מדבר שם.

<גל הרשקוביץ: אפשר לעשות את זה.

<גל הרשקוביץ: אין שום בעיה.

<גל הרשקוביץ: אבל לקחת עכשיו מה שנוח, מספר אחרי תהליך, אחרי שקיפות מלאה, אחרי תהליך משתף, לא בונקר אלא משתף, פתוח, לתת את כל המספרים ולתת זמינות מלאה לגבי דיון מתי שאתם רוצים, היכן שאתם רוצים – תשאלו אתה אקטואר של חברות הביטוח, ועכשיו פתאום בדקה ה-94 לבוא ולהגיד, סליחה, יש כאן טענה והפרמיות יעלו – הם ירדו כיוון שאין כאן טענה לגבי היכן ההפחתה של עלויות שיש כאן לעורכי דין, עלויות ישירות.

<גל הרשקוביץ: פרמיית הסיכון.

<גל הרשקוביץ: הרי מחר בבוקר לחברות הביטוח אין סיכון מבחינת התשלומים שהביטוח הלאומי ידרוש מהן.

<גל הרשקוביץ: הם משלמים על זה היום כסף כדי לבטח את זה.

<גל הרשקוביץ: אתה יודע את זה?

<גל הרשקוביץ: מחר בבוקר העלויות האלה לא נעלמות.

<גל הרשקוביץ: לאן הם ילכו?

<גל הרשקוביץ: אני אומר לכם, להפחתת הפרמיות.

<גל הרשקוביץ: כל העלויות הללו שכרגע הצגתי, העלויות הישירות, התקורות, בתי המשפט, כל הדברים הללו ייחסכו, הם ירדו והם צריכים להוריד את הפרמיות ולא להעלות אותן.

<גל הרשקוביץ: זאת הרי מילת הקסם, כאילו עכשיו העלאת הפרמיות.

<גל הרשקוביץ: בדיוק כמו שנאמר במסגרת ההתחשבנות שהייתה מול קופות חולים.

<גל הרשקוביץ: תפתח את הפרוטוקול ותסתכל מה נאמר בכנסת כאשר רצו להעלות את הסכום הגלובלי.

<גל הרשקוביץ: אמרו שהפרמיות יעלו, יהיה אסון.

<גל הרשקוביץ: מה קרה מאז?

<גל הרשקוביץ: הפרמיות ירדו ולא קרה שום אסון ולא התקבלה אפילו שום פנייה עד היום של חברות הביטוח לאיזשהו שינוי לגבי הסכום הגלובלי שנקבע, אותם 9.4 אחוזים שנקבעו במסגרת ההתחשבנות עם קופות החולים.

<גל הרשקוביץ: אם רוצים למסמס, אפשר.

<גל הרשקוביץ: אפשר לעשות את זה בצורה מחבקת, בצורה מלטפת והתיקון הוא טוב, והכול טוב, אבל בעוד חודש, בעוד חמישה חודשים, בעוד שלושה חודשים - - -

אלי אלאלוף: אמרת מילה לא פרלמנטרית.

אלי אלאלוף: תקן אותה.

אלי אלאלוף: למסמס.

<גל הרשקוביץ: סליחה.

<גל הרשקוביץ: אני חוזר בו מהמילה שאמרתי.

<גל הרשקוביץ: לסיום, משפט אחרון.

<גל הרשקוביץ: במסגרת ההצעה וההמלצות שלנו יש גם מנגנון שהוא מנגנון של שינוי כי יכולים לקרות שינויים ויהיו שינויים.

<גל הרשקוביץ: אתם אישרתם כאן בכנסת, בוועדה הזאת, את חוק הנכים.

<גל הרשקוביץ: מאוד יכול להיות שבעתיד יהיו גם שינויים דומים, תהיה חקיקה נוספת.

<גל הרשקוביץ: יש מנגנון קבוע שמוצע כאן שבכל מקרה, ככל שיידרש – זה יכול להיות בעוד חודש, בעוד שבועיים, בעוד שנתיים, בעוד שנה – יש סמכות בצו לשר האוצר לעדכן במידה ויידרש, ויכול להיות שיידרש.

<גל הרשקוביץ: זה יקרה וזה בסדר.

<גל הרשקוביץ: אם גם מחר או בעוד חודש או בעוד יומיים, אפשר לבחון את זה.

<גל הרשקוביץ: דבר אחרון ובזה אני אסיים.

<גל הרשקוביץ: אין מספר מול ה-10.16 אחוזים של חברות הביטוח.

<גל הרשקוביץ: לא 4 אחוזים, לא 7 אחוזים ולא 8 אחוזים.

<גל הרשקוביץ: אין מספר.

<גל הרשקוביץ: מבחינתי מספר הוא מספר שמגובה בתחשיב שאפשר להציג אותו, להעמיד אותו, להסביר אותו, להפיץ אותו ולהראות אותו בדיוק כפי שאני הראיתי.

<גל הרשקוביץ: זאת אומרת, כל מספר שתשמעו אולי, שבעה, חמישה, שלושה, שיהיה ברור: מעולם לא הועבר שום תחשיב לגבי מספר כזה.

<גל הרשקוביץ: מעולם לא קיבלתי, אני רק העברתי את התחשיב.

<גל הרשקוביץ: לעומת זאת ה-10.16 אחוזים שכרגע מוצגים כאן הוצגו, הוסברו, הובהרו, גובו וכפי שטענתי הם מספר מינימליסטי שמרני בצורה גבוהה מאוד מאוד.

<גל הרשקוביץ: תודה רבה.

אלי אלאלוף: תודה רבה, גל.

אלי אלאלוף: חברות הביטוח.

<גיא רוטקוף: בוקר טוב אדוני.

<גיא רוטקוף: אני מנכ"ל איגוד חברות הביטוח.

<גיא רוטקוף: אני באמת לא מצליח להבין - אני יושב כאן וגופי רועד – את רמת הכעס של גל.

<גיא רוטקוף: אני לא מבין למה הוא כועס ואני רוצה להסביר את זה.

אלי אלאלוף: לא.

אלי אלאלוף: זה סגנון הדיבור.

<גיא רוטקוף: בסדר.

<גיא רוטקוף: אז אני לא אדבר כך.

<גיא רוטקוף: אנחנו נמצאים כאן בעניין חשוב מאוד, עניין נכון מאוד ועניין שאנחנו תומכים בו במלוא הלב.

<גיא רוטקוף: זה נכון לקבוע סכום, זה נכון לקבוע אחוז, זה נכון להחליף את זה בכוח אדם שמתבזבז על תביעות וגם לא נכון שחברות הביטוח יתבעו או ייתבעו על ידי הביטוח הלאומי.

<גיא רוטקוף: לכן הפתרון הזה הוא פתרון נכון וראוי ואנחנו מחבקים אותו.

<גיא רוטקוף: גל דיבר כאן מדם ליבו אבל אני רוצה לעצור בכמה עובדות מאוד חשובות.

<גיא רוטקוף: אני חושב שהעבודה בעניין הזה נעשית כבר מעל שנה, כאשר ההסכם הוא בן שנתיים.

<גיא רוטקוף: יש דבר כזה שנקרא תום לב במשא ומתן ויש גם תום לב בקיום הסכם.

אלי אלאלוף: איזה משא ומתן היה לו שם?

אלי אלאלוף: איזה הסכם?

<גיא רוטקוף: אנחנו נמצאים בתוך הסכם קיים של שנתיים.

<גיא רוטקוף: במשך שנה שכל הדבר הזה נערך, אף אחד לא אומר לנו מילה.

<גיא רוטקוף: זה שיתוף פעולה.

<גיא רוטקוף: הוא עושה את כל העבודה שהוא עושה, והם עושים עבודה טובה – אגב, זה לא גל לבד אלא גל עם צוות נוסף שגם אותו אני מכיר וזה צוות מצוין שאני סומך בשתי ידיי על הממצאים שלהם – אבל יש בעיה אחת בעבודת הצוות: היא לא שאלה אותנו מילה.

<גיא רוטקוף: לא מדובר כאן באנשי ביטוח, אלה כלכלנים ברמה גבוהה מאוד.

<גיא רוטקוף: אני דוקטור למשפטים ואני לא מבין הרבה בביטוח למרות שאני מנכ"ל איגוד חברות הביטוח.

<גיא רוטקוף: הדבר הראשון שעשיתי בשבוע שעבר, לא לפני שבועיים ולא לפני שלושה שבועות, עת התברר לי שאני צריך להביא מספר, מיניתי את דוד אנגלמאייר, אחד מהאקטוארים הידועים וההגונים בשוק.

<גיא רוטקוף: אמרתי לו שלי אסור לראות את המספרים.

<גיא רוטקוף: אסור לי לבקש מחברות ביטוח מספרים ולכן ביקשתי ממנו לשבת, שיבטל את כל הדברים האחרים שיש לו, כדי לשתף פעולה עם האירוע הזה.

<גיא רוטקוף: ביקשתי ממנו לשבת, לקבל נתונים מחברות הביטוח ולא להראות לי ולערוך לי את החישוב האקטוארי שיביא אותי למספר.

<גיא רוטקוף: דיברתי עם גל הרשקוביץ, אמרתי לגל שאני מבקש ממנו לשבת עם אותו אדם.

<גיא רוטקוף: כל הדבר הזה, זה שבוע.

<גיא רוטקוף: בשבוע הזה הספקתי למנות את אנגלמאייר, הוא הספיק לקבל כבר נתונים ראשונים מהחברות, כל החברות עצרו הכול ועוסקות רק בזה ואני מזכיר ששנה הוא עוסק בזה בלי לדבר אתי, כשהוא נמצא אתי בהסכם, ועד עכשיו לא ביטל את ההסכם.

<גיא רוטקוף: אני מקבל לפני שלושה ימים 90 עמודים שאסור לי לקרוא כי אני צריך לנקות את 90 העמודים האלה מדברים שהם סודיות של חברות ביטוח ודברים פרטיים שאי אפשר להביא אותם לציבור כי הם תחרותיים.

<גיא רוטקוף: אחרי שמנקים את זה, זה מגיע אלי לפני יומיים ואני מתחיל לקרוא 90 עמודים בפעם הראשונה בחיי.

<גיא רוטקוף: זו עבודה סדורה?

<גיא רוטקוף: זו עבודה סדורה מאוד.

<גיא רוטקוף: אחד שלא מכיר את הנתונים.

<גיא רוטקוף: אין לי מספר אחר ואני מודה שאין לי מספר אחר כי אני לא ממציא מספרים.

<גיא רוטקוף: העובדה שגל יצר את המספר מתוך הנחה שמרנית, אני לא בהכרח שותף לה.

<גיא רוטקוף: אני לא רוצה שמרני.

<גיא רוטקוף: אני רוצה מספר נכון.

<גיא רוטקוף: אני רוצה שביטוח לאומי, שהוא משאב ציבורי, יקבל את המספר הנכון, עד כמה שיותר קרוב לנכון.

<גיא רוטקוף: לא שמרני.

<גיא רוטקוף: כדי לקבל את המספר הנכון, לא ביקשתי שמונה שנים.

<גיא רוטקוף: אתה עובד שנה, תן לי חודש.

<גל הרשקוביץ: קיבלת לפני חודש את הדוח ולא לפני שלושה ימים.

<קריאה: מי קיבל?

<גל הרשקוביץ: אתם.

<גיא רוטקוף: אני מבקש לא להרים את הקול.

<גיא רוטקוף: גל, מתי קיבלתי את הדוח ואיזה דוח?

<גיא רוטקוף: בוא נדבר על עובדות.

<גל הרשקוביץ: איתמר עובד אצלכם.

<גל הרשקוביץ: היה שימוע.

<גיא רוטקוף: אני לא קיבלתי דוח.

<גיא רוטקוף: הדבר היחיד שקיבלתי לפני חודש וחצי זה את הצעת החוק ובאתי לשימוע על הצעת החוק בלי הדוח.

<גיא רוטקוף: את הדוח אני קיבלתי לפני שבוע.

<גיא רוטקוף: אם אני לא אומר אמת, תקן אותי.

אלי אלאלוף: לא.

אלי אלאלוף: אנחנו לא בבית משפט.

<קריאה: בינתיים.

<גיא רוטקוף: אני רוצה להציג את התמונה המלאה כיוון שהצגה חד צדדית של התמונה היא לא הוגנת.

<גיא רוטקוף: אגב, גם ביחסים בינינו זה לא דבר הוגן.

<גיא רוטקוף: לא יכולתי לעשות משהו שהוא יותר ממה שעשיתי.

<גיא רוטקוף: ההוראה החד משמעית שלי לדוד אנגלמאייר היא לשבת עם החברות, החברות ייתנו לו את המספרים הנכונים וכמה שיותר מהר, על מנת שיהיה לנו מספר נכון.

<גיא רוטקוף: אני נצמד להוראת החוק.

<גיא רוטקוף: חשבתי לבקש שזה יהיה יותר מ-90 ימים כי לא נספיק, אבל נספיק.

<גיא רוטקוף: אמרתי, חבר'ה, תשבו על זה כל היום, תביאו את המספר הנכון על מנת שאפשר יהיה לקיים את זה.

<גיא רוטקוף: אנחנו צריכים לשים לב בהקשר הזה, תוכנו כברנו.

<גיא רוטקוף: אנחנו לא מנסים להערים כאן, אנחנו לא משחקים כאן עם מחירים, אנחנו לא מנסים לעצבן אף אחד.

<גיא רוטקוף: אנחנו חושבים שהדבר הזה נכון ושצריך להגיע למספר הנכון.

<גיא רוטקוף: אם זה מה שהוועדה הזו תעשה, אנחנו נברך על זה ואנחנו חושבים שיש פתרון נכון וראוי.

<גיא רוטקוף: תודה רבה.

אלי אלאלוף: תודה רבה.

אלי אלאלוף: נציגי האוצר רוצים להתייחס?

<גל לנדו: אגף החשב הכללי.

<גל לנדו: חשוב לנו כן להבהיר לגבי התהליך שנעשה וזה לא בדיוק כמו שנאמר.

<גל לנדו: אכן אנחנו יושבים כבר תקופה, משרד האוצר עם הצוות שמונה וביטוח לאומי ובודקים את הנושא.

<גל לנדו: הבדיקה הזאת לא נעשתה ככה סתם.

<גל לנדו: יש דוח מבקר המדינה שנדון בוועדה הזאת ומכירים אותו, שהנחה שיש לעשות את הבדיקה הזאת ובצדק רב.

<גל לנדו: מיד לאחר החלטת הממשלה שהייתה בתחילת ינואר על התקציב, משרד האוצר באמצעות רשות שוק ההון הוציא לאיגוד חברות הביטוח הזמנה לשימוע שכולל את נוסח החלטת ההצעה.

<גל לנדו: נערך שימוע כבר בתחילת ינואר במשרד האוצר עם מי שהגיע.

<גל לנדו: הגיעו נציגי איגוד חברות הביטוח.

<גל לנדו: הגיע גם האקטואר דוד אנגלמאייר שלא מונה בשבוע שעבר אלא היה בדיון בתחילת ינואר במשרד האוצר.

אלי אלאלוף: יש לי הצעה.

אלי אלאלוף: תפסיקו לאמת או להכחיש את הדברים האחד של השני.

אלי אלאלוף: תגידו מה שיש לכם להגיד וזהו.

אלי אלאלוף: זה לא חשוב.

אלי אלאלוף: אנחנו נמצאים בנקודה שאנחנו צריכים להחליט על המספר.

אלי אלאלוף: תגידו מה אתם חושבים.

אלי אלאלוף: זה לא נעים.

אלי אלאלוף: יש אווירה של חשדנות הדדית.

אלי אלאלוף: זה לא מתאים לדיון.

אלי אלאלוף: בבקשה, תעבירו הלאה.

<גל לנדו: אני כן אומר שמיד לאחר הפגישה הועברו הנתונים לחברות הביטוח, כולל הדוח המלא שהוכן.

<גל לנדו: זה היה בסמוך לפגישה שנערכה.

<גל לנדו: יש לנו כרגע – אחרי הפגישה שנערכה עם חברות הביטוח – מספר שהוא מבוסס שאנחנו יודעים לעמוד מאחוריו בשלב הזה.

<גל לנדו: הוא אחרי שימוע עם חברות הביטוח.

<גל לנדו: הוא כולל את הנתונים, התאמות כל מה שצריך.

אלי אלאלוף: החשב הכללי עומד על המספר?

אלי אלאלוף: הוא מאמת אותו?

אלי אלאלוף: הוא מקבל אותו ורוצה אותו בחוק.

אלי אלאלוף: אני רוצה להבין.

<גל לנדו: מבחינתנו אין מניעה להכניס את המספר.

אלי אלאלוף: אתה רוצה להעביר את זכות הדיבור למישהו אחר?

<אלון מסר: אני אתייחס.

<אלון מסר: קודם כל, הנוסח שהוגש, אנחנו שותפים לו.

<אלון מסר: אם הבנתי נכון כבוד היושב ראש, השאלה היא אם אנחנו רוצים שהמספר יהיה בחקיקה.

<אלון מסר: מבחינתנו, אנחנו הגשנו בתקנות.

<אלון מסר: הוועדה ביקשה מאתנו להציג את המספר ואנחנו עומדים מאחורי המספר הזה וזה המספר שיופיע בתקנות.

<אלון מסר: אנחנו גם אומרים את זה והוא יגיע בעוד שבועות בודדים, לדעתי 30 ימים רשמנו בתיקון, לא יאוחר מזה, לוועדה.

<אלון מסר: לכן, אנחנו רואים את זה בתקנות.

<אלון מסר: אם הוועדה רוצה במקום אחר, זו זכותה של הוועדה אבל מבחינתנו זה המספר שהגשנו.

אלי אלאלוף: תודה.

אלי אלאלוף: ביטוח לאומי.

<רועי קרת: אנחנו בדיונים אצל היועצת המשפטית שלך הבנו שגם אנחנו וגם היא חושבים אותו הדבר, שהמספר הוא חלק מההסדר ונכון שהוא יופיע בחוק.

<רועי קרת: אם יש איזשהו חשש, הוא יכול לעבוד לשני הכיוונים.

<רועי קרת: אפשר לעשות תקנות שמעדכנות אותו או מסדירות אותו.

<רועי קרת: צריך לעשות את זה בכל מקרה אבל נכון שיופיע המספר בחוק.

<יעל סלנט: כן, אבל מאז הדברים השתנו מעט.

<יעל סלנט: הבנו שלגבי המספר אין עמדה אחידה וברורה.

<יעל סלנט: אתמול נשמעו כל מיני טענות.

<יעל סלנט: נשמעו טענות בדבר זה שבסד הזמנים הזה אין אפשרות לבחון את המספר ואין אפשרות לאמת אותו.

<יעל סלנט: שמענו כאן מאיגוד חברות הביטוח שנדרש עוד איזשהו פרק זמן כדי לאמת את הנתונים, לאמת את המספר ולבדוק גם מצד חברות הביטוח שהמספר הזה הוא המספר הנכון.

<יעל סלנט: ולכן גם הממשלה, כשהיא הגיעה לוועדה עם הצעת החוק, היא הגיעה עם הצעת החוק שהיא מסגרת.

<יעל סלנט: לנו בדיונים הפנימיים נאמר שהסיבה שהגיע הסדר מסגרת ולא הגיעו הפרטים של הסדר המסגרת היא שהפרטים האלה עדיין נמצאים בהליך שימוע מול חברות הביטוח.

<יעל סלנט: ברגע שאנחנו הבנו שהדברים עוד מתנהלים - זה היה רק לפני שבועיים שנאמר לנו שהליך השימוע עדיין מתנהל – ושהשימוע מתנהל, כמובן שלא רצינו לפגוע בהליך הזה שהוועדה מברכת עליו.

<יעל סלנט: השיג ושיח בין משרד האוצר לחברות הביטוח והעברת נתונים הדדית באופן שהמספר שייקבע יהיה המספר הנכון, הוועדה מברכת על כך.

<יעל סלנט: אף אחד לא טען אחרת בשום שלב.

<יעל סלנט: ברגע שהבנו שבסד הזמנים הזה, וגם בממשלה יש כמה קולות שנשמעים, אין לחץ לקבוע את זה עכשיו.

אלי אלאלוף: לכן מקיימים כאן בירור בנוכחות כולם.

אלי אלאלוף: אנחנו שמענו אחד-אחד.

<גל הרשקוביץ: תהליך השימוע ארוך.

<יעל סלנט: לנו לפני שבוע נאמר שאתם עדיין בעיצומם של הליכי השימוע.

אלי אלאלוף: כן.

אלי אלאלוף: אנחנו שמענו דברים אחרים וכדאי שתשמעו אותם ולא רק אנחנו נשמע אותם.

אלי אלאלוף: בלי לוביסט ובלי שום דבר.

אלי אלאלוף: שלא תחשבו ששמענו אינטרסנטים.

אלי אלאלוף: לא שמענו לא חברת ביטוח אחת ולא שתיים.

אלי אלאלוף: אבל שמענו ולכן יש גם עמדה לשוק ההון ונשמח לשמוע אותה לפני שנמשיך.

<רועי קרת: אני שומע על זה שהדוח הוצג רק לאחרונה.

<רועי קרת: תזכיר החוק והחלטות הממשלה פורסמו לפני למעלה מחודש וחצי.

<רועי קרת: הנתונים נמצאים אצל החברות.

<רועי קרת: הן היחידות שיודעות את נתוני האמת.

<רועי קרת: הן לא צריכות להעריך הערכות.

<רועי קרת: יכלו לעשות חישובים ברגע שידעו על הכוונה וידעו על הכוונה הרבה זמן.

<רועי קרת: לא היו חייבות לחכות לקבל את הדוח ולבדוק מה לא נכון בדוח.

<רועי קרת: לי זה מרגיש כמו ניסיון לדחוק את הקץ.

אלי אלאלוף: אני חייב לומר לכם מה תפקידנו.

אלי אלאלוף: אנחנו כוועדה, העבודה שלנו התחילה עם חוק ההסדרים.

אלי אלאלוף: לפני כן לא שמענו כלום.

אלי אלאלוף: אני לא שמעתי מאף אחד חוץ מאשר, גילוי נאות, שלנושא הזה יש לי שיעורי בית כבר 25 שנים.

אלי אלאלוף: כל השאר, אני לא שמעתי.

אלי אלאלוף: אני חושב שהוועדה חייבת לשמוע את כל הדעות ולשמוע בנוכחות כולם.

אלי אלאלוף: שלא יחשבו שמישהו שכנע אותנו מסיבה כזו או אחרת.

אלי אלאלוף: לכן תגידו את עמדותיכם, אנחנו נקשיב ונקבל החלטה עוד היום.

אלי אלאלוף: הייתי שמח לשמוע את שוק ההון.

<ניר ברטל: בוקר טוב.

<ניר ברטל: רשות שוק ההון.

<ניר ברטל: קודם כל, חשוב להגיד על הצעת החוק הזאת שכולם רוצים אותה.

<ניר ברטל: המוסד לביטוח לאומי, אגף החשב הכללי, אגף התקציבים, רשות שוק ההון, אפילו חברות הביטוח רוצות את ההסדר הזה.

<ניר ברטל: הדבר היחיד שבמחלוקת הוא מהו הסכום והיכן הוא ייקבע, בתקנות או בחוק.

<ניר ברטל: זאת פחות או יותר המחלוקת היום.

<ניר ברטל: עד לשבוע שעבר, ובכל החודשים האחרונים שעבדנו על הצעת החוק הזאת, המנגנון נקבע כך שתבוא הצעת חוק לוועדת הכנסת ואחרי כן הסכום ייקבע בעבודה פנימית בתוך משרד האוצר, עבודה שתוגש לשר האוצר והוא יקבע בתקנות את האחוז.

<ניר ברטל: כך חשבנו שנכון, שהעבודה המקצועית הזאת תיעשה קודם כל פנימה בתוך הבית.

<ניר ברטל: לכן גם לוחות הזמנים של העברת מידע והשימועים היו בהתאם לתקנות שצריכות להיקבע עוד חודש.

<ניר ברטל: חשבנו שיש לנו עוד חודש לעניין הזה.

אלי אלאלוף: בוקר טוב חבר הכנסת ג'מעה וחברת הכנסת מיכל בירן.

<ניר ברטל: בשבוע שעבר בדיון שהתקיים כאן הבנו שחברי הכנסת בוועדה בוחנים אפשרות לחוקק בחוק את המספר והבנו שיש לנו שבוע להציג איזשהו מספר.

<ניר ברטל: לא לנו, לחברות הביטוח אבל גם לנו.

<ניר ברטל: עשינו הרבה מאמצים בשבוע האחרון כדי לעשות הליך שאמור לקחת חודש, בשבוע אחד.

<ניר ברטל: לכן יש כאן חילוקי דעות אם כן עבר הדוח, לא עבר הדוח.

<ניר ברטל: אם תרצו, נוכל להיכנס לזה.

אלי אלאלוף: לא.

<ניר ברטל: כרגע המצב, נכון להיום, הוא שאנחנו מבקשים – וגם אלון מאגף התקציבים אמר את זה – שהצעת החוק שאושרה בממשלה, שיועבר כאן חוק שהשר יקבע בתקנות בעוד חודש את השיעור.

מאיר כהן: שעכשיו לא יהיה השיעור.

<ניר ברטל: נכון.

עבד אל חכים חאג' יחיא: תהיה מסגרת.

אלי אלאלוף: הצעתה חוק הגיעה ללא שיעור.

עבד אל חכים חאג' יחיא: שהיא תמשיך ללא שיעור.

עבד אל חכים חאג' יחיא: תהיה מסגרת.

<ניר ברטל: הסכום יבוא בתקנות.

מאיר כהן: זה גם פותר את הוויכוח שלך, גיא.

<ניר ברטל: זו עבודה מאוד מקצועית של אקטוארים, של כלכלנים, שצריכים לקבוע ולחשב חישובים ולא היה פרק הזמן המספיק לכך.

<ניר ברטל: האקטואר שנשכר על ידי האיגוד נפגש פעם אחת עם גל למשך שעה, אתמול או שלשום, על עבודה שגל עובד עליה שנה שהסכום שלה הוא חצי מיליארד שקלים.

<ניר ברטל: אנחנו צריכים עוד זמן.

<ניר ברטל: אנחנו מבקשים להמשיך עם המתווה שהממשלה אישרה, לאשר את מסגרת החוק, לתת את פרק הזמן שגם הוא קצר, להגיש לשר את ההמלצה שהוא יקבע בתקנות ושם ייקבע השיעור.

<ניר ברטל: תודה.

אלי אלאלוף: תודה.

אלי אלאלוף: יש עוד מישהו שרוצה להעיר?

אלי אלאלוף: אני מבין בהתייעצות שקטה עם החברים שלי שהעמדה של חברי הכנסת היא שהחוק הזה לא יכלול בשלב זה את המספר.

<אלון מסר: יבוא בתקנות.

אלי אלאלוף: אבל שנבין, המספר הוא אקטואלי מבחינה זאת.

אלי אלאלוף: זאת אומרת, שר האוצר, אחרי התייעצות שהוא יעשה בתוך המערכת שלו, כולל כל מי שהופיע כאן, יכול לקבוע גם את המספר הזה, גם למטה וגם למעלה ממנו.

אלי אלאלוף: שיהיה ברור.

אלי אלאלוף: זה לא מנטרל את המספר.

אלי אלאלוף: אני בנטייה אישית, אני אומר לכם מה המספר שאני רואה אותו, יותר גבוה אבל בואו ניתן למערכת לעשות את הבדיקה היסודית ביותר.

<אלון מסר: ניר, אפשר לקצר את לוחות הזמנים?

<ניר ברטל: לא.

<קריאה: אתם לקחתם יועץ מקצועי שעובד על זה שנה.

אלי אלאלוף: אני רוצה להסביר את השאלה התמימה של אלון כי אני חייב להזדהות אתו בדברים.

אלי אלאלוף: חלק מהחוק הזה הוא הכנסה למדינה.

אלי אלאלוף: שיהיה ברור.

אלי אלאלוף: אם אין הכנסה כזאת למדינה, יש פגיעה בתקציב המדינה.

אלי אלאלוף: אני ובטח החברים שלי בוועדה, אנחנו מעוניינים מפני שהתקציב הזה מיטיב עם האוכלוסיות שאנחנו מתיימרים לייצג או מייצגים אותן.

אלי אלאלוף: לנו מאוד חשוב שלוח הזמנים יהיה בהתאם כדי שהתקציב יכלול את זה.

אלי אלאלוף: לכן זה תלוי בשר.

אלי אלאלוף: אנחנו נגיד עד 30 ימים ואם הוא יקצר ויעשה את זה בשבוע, נשלח פרחים.

אלי אלאלוף: שיהיה ברור, המהלך הזה ידוע כאפקטיבי ומיידי, והוא מכניס כסף שהמדינה הוציאה.

אלי אלאלוף: אל תשכחו שכל שנה המדינה מוציאה מיליארדי שקלים.

אלי אלאלוף: לא כולם בגלל הרכב, אבל זאת הוצאה של המדינה.

אלי אלאלוף: כדי שתעמוד בהוצאות שלה, היא צריכה גם את ההכנסות שלה.

אלי אלאלוף: לכן אנחנו ניקח את זה בחשבון בניסוח.

עבד אל חכים חאג' יחיא: נצא מהנחה שיש הסכמה של כולם שחודש ימים מספק את כולם ולא נמשוך את זה יותר מדי זמן.

עבד אל חכים חאג' יחיא: לא מבחינת

עבד אל חכים חאג' יחיא: כם, אלא מבחינת שאר הצדדים.

עבד אל חכים חאג' יחיא: אחרי חודש ימים תבואו מוכנים.

אלי אלאלוף: הצעת החוק באה עם הצעה ברורה של עד 30 ימים ואנחנו נעמוד בזה, כולנו.

אלי אלאלוף: אם זה מקובל, ברשותכם, אני מעדיף לעבור להקראת החוק.

<ניר ברטל: על רשות שוק ההון זה מקובל.

עבד אל חכים חאג' יחיא: מקובל על חברות הביטוח?

<גיא רוטקוף: כן.

<יעל סלנט: בחוק הביטוח הלאומי, אחרי סעיף 328 יבוא: "328א.

<יעל סלנט: העברת סכום שנתי ממבטח למוסד בעד תאונת דרכים היה המקרה שחייב את המוסד שלם גמלה לפי חוק זה משמש עילה גם לחייב מבטח לפי חוק הפיצויים ורשאי המוסד לתבוע פיצוי על גמלה שישלם או שהוא עתיד לשלם לפי סעיף 328(א), יחולו הוראות אלה: לא תוגש תובענה כאמור בסעיף 328(א) או דרישה כאמור בסעיף 328(א2) נגד מבטח, ולא תחול על מבטח חובת דיווח לפי סעיף 328(א1) ו-(א2).

<יעל סלנט: (1א) על אף האמור בפסקה (1), חייב בית משפט מבטח לשלם לזכאי לגמלה במסגרת תביעה לפי חוק הפיצויים שהגיש אותה זכאי בשל מקרה כאמור בסעיף קטן (א), יופחת סכום הגמלה שחייב המוסד לשלם בשל המקרה האמור מסכום הפיצויים.

<יעל סלנט: זאת תוספת שהייתה גם לגבי תיקון 102 לחוק הביטוח הלאומי שדיבר על הסדר גלובלי מול המדינה וקופות החולים ומצאנו לנכון להכניס את אותה הבהרה שהוכנסה שם, להכניס אותה גם לסעיף הזה למרות שהדברים הם ברורים מכוח דיני הנזיקין באופן כללי.

<יעל סלנט: בכל זאת מצאנו לנכון להכניס אותה.

<יעל סלנט: מבטח יעביר למוסד את הסכום השנתי שנקבע לגביו בהתאם לתקנות לפי פסקה (3) בשל הפיצוי כאמור (בסעיף זה – הסכום הקובע).

<יעל סלנט: שר האוצר, באישור ועדת העבודה והרווחה, ולאחר שמיעת טענות המבטחים יקבע את כל אלה: הסכום שעל כלל המבטחים להעביר למוסד מדי שנה (בסעיף זה – הסכום הכולל) ואופן חישובו.

<יעל סלנט: אופן עדכונו של הסכום הכולל, לרבות בשל שינויים שיחולו מעת לעת בשיעורי הגמלאות לפי חוק זה.

<יעל סלנט: כללים לחלוקת הסכום הכולל בין המבטחים השונים, שלפיהם יחושב הסכום הקובע לכל מבטח.

<יעל סלנט: המועד להעברת הסכום הקובע.

<יעל סלנט: הוראות לעניין אופן העברת הסכום הקובע על ידי מבטח ורשאי הוא לקבוע לעניין זה הוראות מיוחדות שיחולו על הקרן לפיצוי נפגעי תאונות דרכים.

<יעל סלנט: הסכום שעל כלל המבטחים להעביר למוסד בעד מקרים כאמור בסעיף קטן (א) שאירעו בתקופה שמיום כ"ט בטבת התשע"ד (1 בינואר 2014) עד יום כ"ג בטבת התשע"ט (31 בדצמבר 2018) ואר המוסד לא הגיש תביעה או דרישה לפיצוי לגביהם לפי סעיף 328(א) או (א2), אופן חלוקתו בין המבטחים והמועדים לתשלום אותו סכום.

<יעל סלנט: כלומר, גם לגבי התקופה של 2014-2018 יבוא בתקנות איזשהו מספר שיהיה אמור לשקף את הסכום הנכון שהחברות היו צריכות לשלם.

מיכל בירן: יש דרך לדאוג בתקנות שזה לא יגולגל כתוספת תשלום למבוטחים?

<קריאה: זו הסתייגות שאני הכנתי.

מיכל בירן: השאלה אם יכול להיות הסדר כזה.

מיכל בירן: בסוף זה מה שמדאיג את כולנו.

מיכל בירן: דוגרי, הם היו אמורים לתמחר את זה מלכתחילה והם לא תמחרו, אבל עכשיו הם יגלגלו את זה.

<ניר ברטל: יש דרך לעשות עבודה מקצועית ולקבוע את המספר הנכון.

<ניר ברטל: אם ייקבע המספר הנכון בשימוע עם כל הגורמים, יהיה מספר שלא יוצר חסרון כיס לביטוח לאומי ולא יוצר עוד חסרון לביטוח לאומי שיגולגל על הציבור.

מיכל בירן: בגדול, חברות הביטוח היו אמורות לתמחר את ביטוחי הרכב האלה כולל זה שהן משלמות את זה.

מיכל בירן: עד עכשיו הן פשוט נהנו מן ההפקר.

מיכל בירן: מכיוון שאנחנו מכירים את המערכת ואת חברות הביטוח, ואת המגזר הזה באופן כללי, ההנחה שלי היא בכל זאת שלמרות שזה לכאורה היה אמור להיות מתומחר ושנים הן נהנו מן ההפקר, עכשיו התוספת הזאת שאנחנו מעלים כאן, היא פשוט תגלגל בהעלאת סכומי הפרמיה.

אלי אלאלוף: בעיקרון זה כבר נלקח בחשבון בעבר.

מיכל בירן: בהיגיון היא נלקחה.

מיכל בירן: אנחנו מכירים את זה.

<גל הרשקוביץ: יש כאן חיסכון גם בעלויות שהן משלמות היום ולא ישלמו מחר.

<גל הרשקוביץ: , שיגרמו להפחתת הפרמיות.

<גל הרשקוביץ: שתי דוגמאות.

<גל הרשקוביץ: דוגמה ראשונה.

<גל הרשקוביץ: אם אנחנו מגיעים להסכם גלובלי, אז כל העלויות שקיימות היום בפועל משלמות וזה בפרמיות של עורכי דין, של בדיקות, של אדמיניסטרציה – ייעלמו.

<גל הרשקוביץ: זו אחת התוצאות.

<גל הרשקוביץ: שנית, היום חברות הביטוח, יש להן סיכון אל מול התשלום שיהיה בפועל מול השיבוב והן לא יודעות.

<גל הרשקוביץ: הן משלמות על זה.

<גל הרשקוביץ: זה סיכון.

<גל הרשקוביץ: מחר אין להן סיכונים והן יודעות בדיוק את המספר.

<גל הרשקוביץ: זה שווה כסף.

<גל הרשקוביץ: הן משלמות על זה גם פרמיות היום על מנת לבטל את הסיכון הזה.

<גל הרשקוביץ: הן עושות אפילו ביטוחים.

<גל הרשקוביץ: יש עוד מספר דוגמאות.

<גל הרשקוביץ: זאת אומרת, גם ביחס למצב היום בהינתן ואין כאן ויכוח בין כולם וכי אנחנו הולכים למספר הסביר, אף אחד לא מתכוון ולא רוצה להעמיס כאן מס שיגולגל באמצעות פרמיות, יש אפילו מרכיבים שכתוצאה מההליך הזה, אמורים אפילו לפעול להקטנת העלויות.

מיכל בירן: אני אשמח שלפחות לפרוטוקול יתחייבו בחרות הביטוח.

<קריאה: אני רושם את זה כהתחייבות.

אלי אלאלוף: התחייבויות לפרוטוקול שוות, אבל בעיני זה לא מספיק.

אלי אלאלוף: אני שואל את היועצים המשפטיים של הגופים השונים.

אלי אלאלוף: יש לנו דרך לכלול בחוק בעקבות הצעת החוק הזאת שחברות הביטוח לא יכולות להעלות פרמיות?

<גיא רוטקוף: ברשותך, אני רוצה להעיר הערה.

<גיא רוטקוף: אני מכיר חלק מהטענות כלפי חברות הביטוח ואני רוצה לומר שבהקשר הזה אנחנו מדברים על ביטוח רכב חובה.

<גיא רוטקוף: ביטוח רכב חובה מאושר על ידי הפיקוח על הביטוח.

<גיא רוטקוף: זה לא ביטוח שאיננו מאושר.

<גיא רוטקוף: זה לא נתון לתחרות חופשית.

<גיא רוטקוף: הוא נתון לתחרות חופשית בשפיל.

<גיא רוטקוף: זה ביטוח שהמדינה מחייבת לעשות ובביטוחים שהמדינה מחייבת לעשות, המדינה מאשרת תעריף.

אלי אלאלוף: זה יכול להיות שונה מחברה לחברה?

<גיא רוטקוף: כן כי היא משאירה שפיל לתחרות אבל בתוך האישור.

אלי אלאלוף: שוק ההון בעיקרון מאשר לכל חברה.

<גיא רוטקוף: נכון.

<גיא רוטקוף: אני גם יכול להגיד לכם ששוק ההון בהקשר הזה עשה בשנים האחרונות עבודה יוצאת מן הכלל.

<גיא רוטקוף: עד כדי כך יוצאת מן הכלל שהשנה - - -

מיכל בירן: כשאתם מחמיאים להם, זה מדאיג אותי.

אלי אלאלוף: תנו לו לסיים את המשפט.

אלי אלאלוף: נראה אם זה מדאיג או מעודד.

<גיא רוטקוף: אגב, זה מאוד מדאיג אותי.

<גיא רוטקוף: אני אומר את זה בציניות.

<גיא רוטקוף: עד כדי כך העבודה יוצאת מן הכלל שהשנה בחלק מהדברים שאני רואה, יש הפסד מאוד משמעותי בביטוח רכב חובה בהרבה מאוד חברות ביטוח וזה דבר שיהיה פומבי בדוחות הקרובים.

<גיא רוטקוף: לכן אני אומר שכבר ניתן לו ביטוי עכשיו.

<גיא רוטקוף: כלומר, זאת לא סיטואציה של מרווחים אלא זאת סיטואציה שמשרד האוצר קובע את המחיר של ביטוח החובה.

<גיא רוטקוף: זה לא ביטוח שהוא נתון לתחרות חופשית בשוק חופשי ואפשר לגבות כאן כל מחיר.

<גיא רוטקוף: לכן בהקשר הזה אני חושב שההערה הייתה צינית.

<גיא רוטקוף: חברת הפול בהקשר הזה עתרה לבג"ץ כי הם חשבו שהאישור שניתן להם, התעריף שניתן להם היה תעריף נמוך מדי.

<גיא רוטקוף: אני חושב שזה גם יתבטא בהמשך.

עבד אל חכים חאג' יחיא: יש לי שאלה.

עבד אל חכים חאג' יחיא: שוק ההון מאשר לכם גם לסגור את המחשבים של סוכני ביטוח ערבים וללכת לפול?

עבד אל חכים חאג' יחיא: מאשרים לכם את זה?

<גיא רוטקוף: לא.

עבד אל חכים חאג' יחיא: יש הרבה חברות שסוכנים שלהן לביטוח חובה, לא מאשרים להם ואני צריך ללכת לחברה אחרת אבל הם יבטחו אותי בדברים אחרים.

עבד אל חכים חאג' יחיא: אם אני הולך לסוכן היהודי – ואני אומר את זה במפורש – אני מבטח את הכול אצלו.

עבד אל חכים חאג' יחיא: היה על זה דיון בוועדת הכלכלה והבעיה עדיין קיימת.

עבד אל חכים חאג' יחיא: שולחים לפול.

עבד אל חכים חאג' יחיא: כי אצל אותו סוכן לכאורה יש יותר תביעות אבל אותו נהג, אותו רכב, הוא חוזר לאותה חברה.

עבד אל חכים חאג' יחיא: השאלה אם אתם תפעלו גם לפתרון הבעיה הזו באותה הזדמנות?

עבד אל חכים חאג' יחיא: זה לא קשור לחוק הזה, אבל אם אתם כבר כאן, אנחנו נשמע את העמדה שלכם.

<גיא רוטקוף: אני רוצה לומר לך מילה אחת עלי.

<גיא רוטקוף: אני הייתי במשך די הרבה שנים מנכ"ל משרד המשפטים ואני עמדתי בראש הרבה מאוד ועדות שתפקידן היה לשלב ולפתור קשיים לחברה הערבית במדינת ישראל.

<גיא רוטקוף: אני אישית מטפל בזה ואטפל בזה גם באירוע הזה.

עבד אל חכים חאג' יחיא: שוב אני רוצה למקד את הנקודה.

עבד אל חכים חאג' יחיא: היום סוכן עובד עם אותה חברה.

עבד אל חכים חאג' יחיא: אני הולך אל אותה חברה לסוכן יהודי, הוא עושה לי את ביטוח החובה אבל אצל הסוכן השני המחשב סגור והוא לא יכול.

<גיא רוטקוף: אני אטפל בזה.

עבד אל חכים חאג' יחיא: זאת אותה חברה.

עבד אל חכים חאג' יחיא: אני רוצה שלפחות נשמע עמדה.

<גיא רוטקוף: אני אטפל בזה.

עבד אל חכים חאג' יחיא: ברור שזה פוגע בחופש התעסוקה וגם בשוויון.

<גיא רוטקוף: אני אטפל בזה באופן אישי.

עבד אל חכים חאג' יחיא: תודה רבה.

אלי אלאלוף: סליחה שאני מתערב בהערה.

אלי אלאלוף: אני חושב שאם זה נכון, זאת ממש פגיעה מטורפת.

עבד אל חכים חאג' יחיא: זאת עובדה.

אלי אלאלוף: אני בטוח.

אלי אלאלוף: אני מבקש מחברות הביטוח לעשות את העבודה הנדרשת.

אלי אלאלוף: מהיכרותי, אם חבר הכנסת חאג' יחיא אומר משהו, זה בדוק.

אלי אלאלוף: דבר כזה לא יכול להיות.

<גיא רוטקוף: לא פקפקנו.

אלי אלאלוף: למרות שזה לא קשור לדיון בחוק הזה, אבל זה מספיק חמור כדי שתהיה התמודדות מיידית עם דברים מסוג זה.

אלי אלאלוף: תתמודדו עם זה והייתי שמח לקבל ממך אדוני המנכ"ל חוות דעת או דיווח כתוב לוועדה כי זה באמת נראה לי חמור.

אלי אלאלוף: הוועדה הזאת לשמחתי, עוד לא חוקקנו שום דבר שנראה פוגע בחלק מהאוכלוסייה.

<אלון מסר: כבוד היושב ראש, אנחנו רוצים להוציא תקנות בהקדם האפשרי ולאשר אותן.

<אלון מסר: כאמור, מדובר גם בהכנסות שבסוף מגיעות אל המדינה בסופו של דבר.

<אלון מסר: הוועדה הוסיפה שהתקנות יהיו באישור ועדת העבודה.

<אלון מסר: האם אפשר להציע שבמידה והתקנות יותקנו בפרק זמן של פחות מ-30 ימים הן יהיו ללא אישור הוועדה ואחר כך יגיעו לוועדה?

אלי אלאלוף: לא.

אלי אלאלוף: לוועדה יש מעמד ולא פחות מאשר אנחנו, גם אתה צריך לשמור עליו.

אלי אלאלוף: שנית, אני מוכן להתחייב שכאשר יגיעו התקנות, הוועדה תתכנס במיוחד תוך שבוע ימים.

מיכל בירן: ואז יהיו בחירות.

אלי אלאלוף: כל אחד והמשאלות שלו בחיים.

<אבנר עורקבי: כבודו, בוקר טוב.

<אבנר עורקבי: אני רואה כמה האוצר מתאווה לכסף.

<אבנר עורקבי: ממש.

<אבנר עורקבי: לכסף שמועבר מחברות הביטוח לביטוח לאומי.

<אבנר עורקבי: אני מאוד מתפלא עליכם.

<אבנר עורקבי: איפה הייתם בשאר הדיונים בקשר לקצבאות הנכות?

<אבנר עורקבי: אני חושב שמי שצריך לקבל את הכסף, זה הביטוח הלאומי ולא האוצר.

אלי אלאלוף: אתה חושב שהביטוח הלאומי שילם לביטוח הלאומי?

אלי אלאלוף: האוצר שילם לביטוח הלאומי.

אלי אלאלוף: כל זה הקופה שלך.

עבד אל חכים חאג' יחיא: לא שמעת את היושב ראש שאמר שאנחנו רוצים להעשיר את הקופה של האוצר כי אנחנו מתכוונים להעביר גם לאנשים שזקוקים ומגיע להם?

<אבנר עורקבי: כן.

<אבנר עורקבי: שמעתי.

<אבנר עורקבי: בוודאי ששמעתי.

אלי אלאלוף: זו הכוונה שלנו.

אלי אלאלוף: תאמין לי.

אלי אלאלוף: תודה על האווירה שאתה מכניס, אבל נחזור לעניין.

<תמר קלהורה: משרד המשפטים.

<תמר קלהורה: הערה משפטית ניסוחית אבל אני חושבת שהיא חשובה כי יש כאן איזושהי טעות משפטית בנוסח.

<תמר קלהורה: בסעיף 4(א) כתוב סך הפיצויים לפי חוק הפיצויים על גמלאות שהמוסד שילם או עתיד לשלם.

<תמר קלהורה: פיצויים לפי חוק הפיצויים, במפורש לא כוללים את הגמלאות כי הרי מנכים אותן.

<תמר קלהורה: חברת הביטוח, כשהיא משלמת פיצויים לניזוק, היא או מנכה את מה שהוא שילם או מנכה ניכוי רעיוני, אתל מה שהוא עתיד לקבל מביטוח לאומי.

<תמר קלהורה: לכן אלה לא פיצויים לפי חוק פיצויים על גמלאות אלא צריך למצוא משהו אחר.

<תמר קלהורה: הנוסח כאן הוא חשוב כי צריך להבין למה הכוונה.

<תמר קלהורה: הכוונה היא לאיזשהו סכום שהוא סך כל מה שהביטוח הלאומי משלם או עתיד לשלם.

<תמר קלהורה: איזושהי הערכה גלובלית של מה שהוא עתיד לשלם או משלם.

<תמר קלהורה: צריך להחליף את הנוסח.

<יעל סלנט: אולי סך הפיצויים על גמלאות שהמוסד שילם או שהוא עתיד לשלם לפי חוק זה.

<יעל סלנט: זה לא לפי חוק הפיצויים.

<תמר קלהורה: זה לא סך הפיצויים על גמלאות.

<תמר קלהורה: מה זה פיצויים על גמלאות?

<תמר קלהורה: כאשר חברת הביטוח מחזירה לביטוח הלאומי, היא לא מפצה אותו אלא היא מחזירה לו.

אלי אלאלוף: מה ההצעה שלך?

<תמר קלהורה: צריך למצוא נוסח אחר.

<תמר קלהורה: הסכום הכולל של התגמולים או התשלומים בגין גמלאות.

<תמר קלהורה: משהו כזה.

<יעל סלנט: בואי נבהיר לפרוטוקול ונבקש מהוועדה שתסמיך אותנו לנסח את הניסוח המדויק לאחר מכן.

<יעל סלנט: הכוונה היא שכל הגמלאות שהמוסד שילם בשל תאונות דרכים.

<תמר קלהורה: תשלומים עבור גמלאות.

<יעל סלנט: תשלומים עבור גמלאות, הכוונה היא כל הסכומים שהמוסד לביטוח לאומי שילם עבור גמלאות.

<תמר קלהורה: לא פיצויים.

<תמר קלהורה: לא לפי חוק הפיצויים.

<תמר קלהורה: צריך שיהיה ברור על מה אנחנו מדברים.

אלי אלאלוף: אנחנו מאפשרים לכם לנסח את זה לאחר הישיבה.

<ירון אליאס: יועץ משפטי של איגוד חברות הביטוח.

<ירון אליאס: אני רוצה ברשותך להגיב לסעיף 3(ו) שהוקרא, סעיף שנראה אולי תמים אבל הוא מאוד מאוד חריג בחקיקה וזה בגלל ההיבט הרטרואקטיבי המאוד חריף שקיים בו ואני אסביר.

<ירון אליאס: נאמר כאן קודם שלעניין החלת החוק החדש לשנים 2014 עד 2018 אין מדובר ברטרואקטיביות מכיוון שעדיין לא הוגשו תביעות בגין השנים הללו.

<ירון אליאס: החוק הזה יוחל על תביעות שעדיין לא הוגשו.

<ירון אליאס: אני לא רוצה לומר שהטענה הזו שלכאורה אין כאן רטרואקטיביות מכיוון שלא הוגשה תביעה היא אחיזת עיניים, אבל לכל הפחות מדובר כאן בטענה מתעתעת מכיוון שאנחנו עוסקים כאן בביטוח ולא במשהו אחר.

<ירון אליאס: בביטוח המועד הקובע לחיתוך הזכויות של הצדדים הוא המועד שבו קרתה התאונה.

<ירון אליאס: המועד הזה הוא המועד הרלוונטי.

<ירון אליאס: העתודות, התחשיבים, דמי הביטוח, הסכמי ביטוחי המשנה, כולם נשענים על המועד שבו קרתה התאונה ולא על המועד שבו תוגש התביעה, המועד העתידי.

<ירון אליאס: לפיכך ההחלה של החוק החדש הזה על השנים 2014-2018, זו החלה רטרואקטיבית מובהקת.

אלי אלאלוף: אנחנו יודעים כמה זה היום?

<ירון אליאס: יש היום הסכם קיים שחל על השנים הללו והמדינה הייתי אומר, כי למעשה המדינה היא היוזמת של החקיקה הזאת, היא באמצעות חקיקה מבקשת לעשות מעשה שאנחנו לפחות לא מצאנו לו תקדים – לבטל הסכם קיים שהיא צד לו באמצעות חקיקה רטרואקטיבית.

<ירון אליאס: הסדר קיים וחי שמתפקד.

אלי אלאלוף: חי?

<ירון אליאס: כן.

<ירון אליאס: בהחלט.

<ירון אליאס: זה ההסכם שקיים כרגע.

<ירון אליאס: מבקשים לבטל אותו רטרואקטיבית.

אלי אלאלוף: בשנים האחרונות יישמתם אותו?

<גיא רוטקוף: כבודו, ההסכם חי, עובד ומשולם.

<גיא רוטקוף: הסכומים שגל בעבודתו הגיע אליהם הם מהסכומים ששולמו בפועל.

<גיא רוטקוף: המספר שהוא הגיע אליו הוא המספר בפועל ששולם.

<גיא רוטקוף: לפי הבדיקה של גל, שאני עוד לא בדקתי אותה, אני בודק אותה עכשיו, שולמו בפועל בשנים שהוא בדק 400 מיליון.

<גל הרשקוביץ: בגיל אירוע, בשנת 2010 שולמו 371 מיליון שקלים.

<גיא רוטקוף: כך הוא הגיע למספר.

<גיא רוטקוף: הוא הגיע למספר כתוצאה מהסכומים ששולמו.

<גיא רוטקוף: אני רוצה להסביר במילה מה אמר היועץ המשפטי שלנו.

<גיא רוטקוף: בחוק הזה יש שני חלקים כאשר חלק אחד צופה פני עתיד מעתה ואילך, והחלק השני בא ואומר את הדבר הבא: בואו ניקח עכשיו את השנים אחורה עד 2014 שלא הוגשו בהן עדיין תביעות ונחיל עליהן גם את ההסכם הזה.

<גיא רוטקוף: בשנים אחורה יש הסכם קיים שאנחנו משלמים, החברות עדיין משוחחות, שילמנו ביטוחי משנה בעולם לפי מה שקורה ודבר מאוד משמעותי בהקשר הזה הוא שבהסכמים אחורה, הסיבה שרוצים ליצור את החלוקה להסכמים אחורה היא כי רוצים לסגור את המחלקה בביטוח הלאומי.

<גיא רוטקוף: אני מכיר את שירות המדינה.

<גיא רוטקוף: המחלקה בביטוח הלאומי תיסגר בעוד שש שנים, אם היא תיסגר.

<גיא רוטקוף: אני רוצה לומר שאני, כדי להחיל את ההסכם הזה אחורה רטרואקטיבית, בניגוד להסכמים קיימים, בפעם הראשונה בדין, כדי לסגור מחלקה שלא צריך לסגור אותה כי יש עדיין את ההסכם לגבי השנים אחורה, ההסכם עדיין לא בוטל.

<גיא רוטקוף: לכן אני רוצה להציע הצעה.

אלי אלאלוף: אם יוכיחו לך שלמרות התשלומים שנעשו אתם עוד חייבים כסף, לא תשלמו?

עבד אל חכים חאג' יחיא: השאלה אם יש לכם הערכה על ההפרשים.

<גיא רוטקוף: אנחנו נשלם.

<גיא רוטקוף: לכן אני רוצה להציע הצעה פרקטית.

<גיא רוטקוף: ברור שנשלם.

אלי אלאלוף: מה ההצעה שלך?

<גיא רוטקוף: ההצעה שלי לא אומרת עכשיו לגבי אחורה לא לשלם.

<גיא רוטקוף: ההצעה שלי היא מאוד פשוטה.

<גיא רוטקוף: לגבי אחורה, לקבוע מועד שעד אותו מועד ביטוח לאומי עם כל חברה בנפרד יסכמו בהסדר את החובות.

<גיא רוטקוף: אתם צריכים להבין שאם זה היה באמת 380 מיליון שקלים בשנה הזאת, הוא מדבר אתי על כמה שנים אחורה?

<גיא רוטקוף: על שמונה שנים אחורה.

<גיא רוטקוף: תכפילו שמונה שנים ותראו שהסכומים מאוד גבוהים.

מיכל בירן: כל כך הרבה שנים ניסו להסדיר את זה אתכם.

מיכל בירן: התחמקתם.

<גל הרשקוביץ: אתם גם לא משלמים את מה שאתם צריכים לביטוח לאומי וגם מבקשים...

אלי אלאלוף: חבר'ה, אני מבקש.

עבד אל חכים חאג' יחיא: השאלה אם יש לכם הערכה לגבי ההפרשים.

מיכל בירן: לא הייתם נמצאים כאן אם הייתם פשוט מגיעים להסדרים.

אלי אלאלוף: בואו נעשה סדר.

אלי אלאלוף: אני מבין שהגענו לסעיף הבעייתי.

אלי אלאלוף: אנחנו נתמודד אתו אבל בשקט.

עבד אל חכים חאג' יחיא: שוב, השאלה אם יש לכם הערכה לגבי ההפרשים.

אלי אלאלוף: מיכל, רצית לומר משהו?

אלי אלאלוף: לא הבנתי מה אמרת.

מיכל בירן: כן.

מיכל בירן: התקוממתי על זה שהם באים עכשיו בטענות.

מיכל בירן: ניסו להגיע אתם להסדרים.

מיכל בירן: אנחנו נמצאים בכלל בעניין של החוק הזה כי לא הצליחו להגיע אתם להסדרים והיו מלחמות אין סופיות.

מיכל בירן: עכשיו הם באים ובוכים.

אלי אלאלוף: לא.

אלי אלאלוף: אני לא חושב שזו הייתה הסיבה.

אלי אלאלוף: אני רוצה שיהיה ברור, חברים.

אלי אלאלוף: אמרתי את זה בישיבה הקודמת ואני חוזר אולי במלים אחרות.

אלי אלאלוף: הביטוח הלאומי לא ידע לבקש מחברות הביטוח את ההחזרים הנדרשים.

אלי אלאלוף: זו הבעיה שלנו.

אלי אלאלוף: האוצר, בצדק, זיהה אפשרות לקבל בצדק כסף שנמצא היום בחברות הביטוח והוא חייב להיכנס לקופת המדינה.

אלי אלאלוף: זאת הסיבה.

אלי אלאלוף: נכון שנוח לחברות הביטוח שהן עושות על זה ריבית, הן יודעות להרוויח יותר מאשר להפסיד.

אלי אלאלוף: אנחנו גם שמחים שבמדינה הזאת יש גם גופים שמרוויחים וזה לא נורא ולא יזיק לנו שיש גופים כאלה, אבל שיהיה ברור כאן שזאת לא הזמנת עבודה מקרית.

אלי אלאלוף: החשב הכללי ידע שיש כסף שמגיע למדינה ולא נכנס למדינה מחברות הביטוח והעבודה שנעשתה היא כדי להכניס את הכסף הזה, ונעשתה עבודה יסודית.

אלי אלאלוף: אני אומר לכם שגם אני קיבלתי שיעורים פרטיים כדי להבין יותר את הנקרא.

אלי אלאלוף: יש כאן ביקוש לכסף הישן שלא הועבר.

אלי אלאלוף: אני לא אחשוב שאתם אלתרואיסטים ואתם מחפשים את המדינה לתת לה את הכסף בזמן כי יש לכם את החישובים.

אלי אלאלוף: אל תשלו אותנו, אל תנסו.

אלי אלאלוף: אתם יודעים בדיוק מה מגיע למדינה.

אלי אלאלוף: אתם העדפתם לנצל את חולשת המדינה בגיוס הכספים האלה בשנים האחרונות והמשכתם לחיות כי זה משאיר לכם רווחים.

אלי אלאלוף: עכשיו אנחנו חייבים רטרואקטיבית לקבל את הכסף הישן בנוסף לכסף העתידי.

אלי אלאלוף: מה ההצעה שלכם לגבי הכסף הישן?

<גיא רוטקוף: אני רוצה לומר עוד משפט אחד בהקשר הזה.

<גיא רוטקוף: היה דוח מבקר המדינה ובעקבותיו נחתם ההסכם החדש.

<קריאה: לא.

<קריאה: ההסכם הוא מ-2014.

אלי אלאלוף: יש כאן טעות.

<גל הרשקוביץ: דוח מבקר המדינה הוא מ-2015 וההסכם נחתם ב-2014.

<גיא רוטקוף: סליחה, טעיתי ואני מתנצל.

<גיא רוטקוף: לא הטעיתי.

<גיא רוטקוף: טעיתי.

<גיא רוטקוף: אבל אין טענה שבשנים האחרונות אנחנו לא משלמים סכום ראוי.

<קריאה: בטח שיש.

<גל הרשקוביץ: 73 מיליון שקלים פתוחים על הסכם שלא צריך להיות שקל פתוח.

<גיא רוטקוף: הם פתוחים כי הם עדיין לא שולמו.

<גל הרשקוביץ: למה הם לא שולמו?

<גל הרשקוביץ: יצאה דרישה.

<גל הרשקוביץ: הם לא שולמו.

<קריאה: לא הם כתובים בביטוח הלאומי.

<גל הרשקוביץ: לא.

<גל הרשקוביץ: על פי הסכם, הנחה שניתנה תמורת זה שישלמו.

אלי אלאלוף: מה ההצעה הקונקרטית?

<קריאה: לא כל החברות חתמו.

אלי אלאלוף: אנשי האוצר רוצים להגיב?

אלי אלאלוף: מה ההצעה הקונקרטית?

אלי אלאלוף: מה הצעת אנשי האוצר בעניין הזה?

<אלון מסר: ההצעה שלנו היא המצב הקיים.

<טלי ארפי: הנוסח שנמצא בפניכם מדבר על כך שאנחנו נשמע את חברות הביטוח בעת התקנת התקנות גם בנוגע לסכום הזה.

<טלי ארפי: לכן כל הטענות שיש לחברות הביטוח לגבי הסכום הזה יישמעו במסגרת השימוע שייערך להן ואז ייקבעו התקנות.

<טלי ארפי: מה מנסות לעשות כאן חברות הביטוח?

<טלי ארפי: הן יודעות שהסכום הזה שמתייחס ל-2014 עד 2018 הוא סכום גדול.

<טלי ארפי: סכום שמגיע לביטוח לאומי.

<טלי ארפי: אז מה הן אומרות לוועדה?

<טלי ארפי: אנחנו נדחה את זה.

מאיר כהן: אבל אתם אומרים.

<טלי ארפי: לא.

<טלי ארפי: לנו יש 30 ימים לקבוע תקנות.

מאיר כהן: אני מצפה ממשרד האוצר שיבוא עם סכום.

<גל הרשקוביץ: באנו.

<גל הרשקוביץ: לא הסכמתם.

מאיר כהן: את אומרת שאנחנו נשאיר את זה פתוח.

<טלי ארפי: לא.

<טלי ארפי: זה לא מה שאמרתי.

עבד אל חכים חאג' יחיא: יש לכם סכום לפי ההסכמים הקיימים מקודם?

עבד אל חכים חאג' יחיא: הם אומרים שהיו הסכמים.

עבד אל חכים חאג' יחיא: הסכומים שיש לכם הם לפי ההסכמים הקודמים?

אלי אלאלוף: חבריי חברי הכנסת, אני רוצה שנדייק.

אלי אלאלוף: הצעת חוק שבאה מהאוצר היא לא כוללת סכומים, לא אחורה ולא קדימה.

אלי אלאלוף: הסכומים ייקבעו בתקנות.

אלי אלאלוף: אני לא יכול לבוא היום ולהתווכח על הסכומים.

מאיר כהן: אם יורשה לי לומר היות ואני מכיר את הנושא לפני ולפנים.

מאיר כהן: הייתי אחראי על הביטוח הלאומי שנתיים.

מאיר כהן: באמת היה רפיון של הצד שלנו, של המדינה.

מאיר כהן: אני מצטער, גיא, אנחנו לא היינו בסדר.

מאיר כהן: אתם הרווחתם מזה.

מאיר כהן: עכשיו אתם תצטרכו להתיישר עם הדרישה של האוצר.

מאיר כהן: חד וחלק.

מאיר כהן: אני לא רואה שום דרך אחרת.

מאיר כהן: יש איזה שפיל לכאן ולשם, אבל בסופו של יום אתם נהניתם מהרפיון שלנו ואני אומר את זה בפירוש.

מאיר כהן: זה הרפיון שלנו, של הביטוח הלאומי, של משרד האוצר, של המדינה.

מאיר כהן: לכן אני חושב אדוני היושב ראש שכאן באמת צריך לקבל את הדברים כפי שהם, להצביע עליהם ולהמשיך הלאה.

אלי אלאלוף: ברור שהמספר ייקבע בתקנות של השר.

<תמר קלהורה: אני רוצה לומר מבחינה משפטית.

<תמר קלהורה: אנחנו לא חשבנו שיש כאן בעיה של רטרואקטיביות מכיוון שההצעה היא להחיל את התיקון על מקרים בהם עדיין לא הוגשה תביעה.

<תמר קלהורה: זה שאין תקדים, זה לא מדויק מכיוון שבתיקון 102 שהוא התיקון משנת 2008, שבו בוטלה האפשרות של הביטוח הלאומי להגיש תביעות בבתי משפט, תביעות שיבוב נגד המדינה וקופות החולים על תביעות נזיקין ורשלנות רפואית, נשארה הזכות אבל נחסמה האפשרות לגשת לבתי המשפט, התיקון הזה הוחל לא רק על מקרים בהם לא הוגשה תובענה אלא הוא הוחל גם על מצבים בהם כבר הייתה תובענה בבית המשפט ועדיין לא יצא פסק דין סופי.

<תמר קלהורה: נכון שזאת המדינה ולא חברות הביטוח אבל היא הנותנת.

<תמר קלהורה: זאת אומרת, בגלל זה בדיוק בתיקון הזה משרד האוצר הציע, ואנחנו הסכמנו, שזה יחול על מצבים בהם עדיין לא הוגשה תובענה בכלל, שזה דבר שהוא רווח והוא קיים בחקיקה, לא בהקשר הספציפי הזה אבל הוא קיים בעוד כל מיני מקומות.

<ירון אליאס: על היעדר תקדים לא דיברנו בהקשר הזה אלא על העניין של ביטול חוזה קיים, הסדר קיים של המדינה שהיא צד לו באמצעות חקיקה.

<תמר קלהורה: בין המדינה לבין הביטוח הלאומי היו הסכמי שיבוב.

<ירון אליאס: אלה שתי זרועות של אותו גוף.

<תמר קלהורה: זה נכון אבל עדיין היה מדובר בהסכם.

<ירון אליאס: זה לא הסכם של המדינה עם צד פרטי, עם גופים פרטיים.

<תמר קלהורה: כל מה שאתה אומר זה נכון ועדיין בהסתייגויות האלה יש דמיון רב מאוד בין ההסדר שנעשה ב-2008 לבין מה שהיה כאן.

<תמר קלהורה: השיבוב בין המדינה לביטוח הלאומי, גם הוא התנהל בהסכמים.

<תמר קלהורה: גם בין הביטוח הלאומי לקופות החולים היו הסכמים וקופות החולים הן לא המדינה אלא הן גוף ציבורי.

אלי אלאלוף: נציג שוק ההון.

<ניר ברטל: אני לא יודע לומר לגבי העמדה המשפטית, לגבי רטרואקטיבית, אבל יכולה להיות כאן רטרואקטיביות כלכלית ואני אסביר.

אלי אלאלוף: אין לך סכום.

אלי אלאלוף: אנחנו מתווכחים עם חוסר של נתון מרכזי.

<ניר ברטל: השורה התחתונה היא שאנחנו מבקשים להשאיר את זה בתקנות.

אלי אלאלוף: זה הנוסח המוצע כאן כרגע.

אלי אלאלוף: אנחנו נקרא עד הסוף.

עבד אל חכים חאג' יחיא: סליחה, לפני כן.

עבד אל חכים חאג' יחיא: שוק ההון, בסעיף 3 נאמר שר האוצר באישור ועדת העבודה והרווחה ולאחר שמיעת טענות המבטחים.

עבד אל חכים חאג' יחיא: אתם לא רוצים להיות גם בתוך ההתייעצות הזאת?

<טלי ארפי: רשות שוק ההון היא תחת שר האוצר.

עבד אל חכים חאג' יחיא: אז אתם שם.

<ניר ברטל: כשכתוב שר האוצר, אנחנו שם, אגף התקציבים והחשב הכללי.

אלי אלאלוף: תמיד אמרו לי ששר האוצר אוהב לשתף את כולם, לפחות הפרסונלי שאני מכיר.

אלי אלאלוף: הוא טיפוס כזה.

אלי אלאלוף: למה אתם נבהלים שהם יהיו?

עבד אל חכים חאג' יחיא: לא.

עבד אל חכים חאג' יחיא: חס ושלום.

אלי אלאלוף: בזמן האחרון, למרות גילי המתקדם, אני מגלה עולמות שונים.

אלי אלאלוף: אני מרגיש שיש יותר אנטגוניזם בין הגופים שצריכים להיות אחים אם לא בני דודים.

עבד אל חכים חאג' יחיא: הייתי רוצה לרשום את שוק ההון כהסתייגות שגם הוא יהיה בסעיף הזה.

אלי אלאלוף: זה כאילו אתה לא סומך על שר האוצר.

עבד אל חכים חאג' יחיא: אם הוא שם, בסדר.

עבד אל חכים חאג' יחיא: חלאס.

אלי אלאלוף: הם יהיו שם.

אלי אלאלוף: שוק ההון מקבל את ההגדרה תחת שר האוצר.

<יעל סלנט: כשנצביע, נצביע גם על ההסתייגות שלך.

<יעל סלנט: ההסתייגות שלו אומרת שיהיה כתוב במפורש שגם רשות שוק ההון בפנים.

עבד אל חכים חאג' יחיא: בשם הרשימה המשותפת ואני אהיה הראשון.

<יעל סלנט: אני רוצה להתחבר לסוף הדברים של ניר.

<יעל סלנט: אנחנו מדברים כאן על הסמכה בלבד לקבוע מ-2014.

<יעל סלנט: כמובן שכאשר יגיע הסכום לוועדה וגם במסגרת השימוע שייערך במשרד האוצר, יישמעו טענות החברות.

<יעל סלנט: כמובן כל עוד אין סכום, מן הסתם אין פגיעה.

<יעל סלנט: עוד נקודה שחשוב להזכיר ולא נאמרה כאן מסביב לשולחן, שההסכמים קובעים בעצמם שעם הביטולים שלהם, הם הרי יכולים להתבטל או לא להיות מחודשים מדי שנה בשנה, וברגע שהם לא מחודשים, ברגע שאחד הצדדים הודיע שהוא לא רוצה לחדש, בעצם הם לא אמורים לחול על אירועים שלא התחיל בהם איזשהו תהליך של תביעה או של דרישות תשלום.

<יעל סלנט: לכן ברגע שההסכמים יבוטלו, כמובן שהם לא יחולו על מה שכבר לא היה.

<גיא רוטקוף: ההסכם הוא לפי אירוע.

<קריאה: לא.

<קריאה: סעיף 8 להסכם מדבר על לפי מועד דרישה.

<גל הרשקוביץ: דרישה.

<גל הרשקוביץ: עובדה.

<גיא רוטקוף: התביעה היא בגין אירוע.

אלי אלאלוף: זה לטובתכם.

אלי אלאלוף: הדרישה לפעמים לקחה שנים.

<קריאה: אירוע שבגינו לא הוצאה דרישה וגם לא נפרעה.

<גל לנדו: במועד ביטולו של ההסכם באופן שיחול על כל האירועים שהתרחשו עובר למועד הביטול ואשר בגינם טרם הוצאו דרישות.

<גל לנדו: הנה.

<גל הרשקוביץ: הראל פרשה מההסכם.

<גל הרשקוביץ: איך היא מתחשבנת עכשיו?

<גל הרשקוביץ: פרשת המים על בסיס דרישה.

<יעל סלנט: דבר שני, תמיד מכוח סעיף 328 הייתה ציפייה לשלם את ה-100 אחוזים.

<יעל סלנט: תקנות לפי פסקה (3) ייקבעו בהתחשב, בין השאר, באלה: תחת תשלומים עבור גמלאות שהמוסד שילם או שהוא עשוי לשלם לפי חוק זה בעד תאונות דרכים שאירעו בשנת 2010 ו-2011 ושהוא זכאי לתבוע אותם ממבטח לפי סעיף 328(א).

<יעל סלנט: זה לפי הערתה של תמר וכאן הוועדה הסמיכה אותנו לתקן את הנוסח ככל שיהיה צורך לגבי הסעיף הקטן הזה.

<יעל סלנט: לוחות וריבית שנקבעו בתקנות לפי סעיפים 113(א), 333 ו-369, לעניין היוון קצבאות.

<יעל סלנט: עלות הסיכון הטהור, כהגדרתה בסעיף 7א לפקודת ביטוח רכב מנועי.

<יעל סלנט: דמי ביטוח הרכב בענף ביטוח רכב חובה כמשמעותו בפקודת ביטוח רכב מנועי, שנגבו בפועל על ידי כלל המבטחים בענף האמור משנת 2010 ואילך, בהתאם לנתוני רשות שוק ההון, ביטוח חיסכון במשרד האוצר.

<יעל סלנט: שיעורי הגמלאות שנקבעו לפי חוק זה.

<יעל סלנט: רשות שוק ההון, יש לכם הערה פסקה (ד)?

<ירון גולן: כן.

<ירון גולן: הלשכה המשפטית.

<ירון גולן: יש לנו הערה.

<ירון גולן: יש בעיה ברמת הנוסח ואני מציע - גם כאן זה נטו נסחות - שהוועדה תסמיך אותנו עם היועצת המשפטית לנסח את זה בצורה מדויקת.

<ירון גולן: אין ביטוי דמי ביטוח בפקודת ביטוח מנועי כך שההפניה היא לא נכונה.

<קריאה: הגדרה של דמי ביטוח.

אלי אלאלוף: מקובל.

אלי אלאלוף: תודה.

אלי אלאלוף: אנחנו מסמיכים אתכם לשבת על הניסוח ולתקן בהתאם.

<יעל סלנט: בסעיף זה - "הקרן לפיצוי נפגעי תאונות דרכים" – כמשמעותה בחוק הפיצויים.

<יעל סלנט: "חוק הפיצויים" - חוק פיצוים נפגעי תאונות דרכים, התשל"ה-1975.

<יעל סלנט: "מבטח" – כהגדרתו בחוק הפיקוח על שירותים פיננסיים (ביטוח), התשמ"א-1981, לרבות הקרן לפיצוי נפגעי תאונות דרכים.

<יעל סלנט: "פקודת ביטוח רכב מנועי" – פקודת ביטוח רכב מנועי (נוסח חדש), התש"ל-1970.

<יעל סלנט: "תאונת דרכים" – כהגדרתה בחוק הפיצויים.

<יעל סלנט: 17.

<יעל סלנט: חוק הביטוח הלאומי – תקנות ראשונות תקנות ראשונות לפי סעיף 328א(א)(3) לחוק הביטוח הלאומי, כנוסחו בסעיף 16(6) לחוק זה, יותקנו בתוך 30 ימים מיום פרסומו של חוק זה.

<יעל סלנט: אלה אותם 30 ימים להבאת התקנות עליהן דיברנו קודם.

אלי אלאלוף: איפה את מוסיפה שהוועדה תגיב תוך שבעה ימים?

<יעל סלנט: כתבנו שזה באישור הוועדה.

אלי אלאלוף: לא.

אלי אלאלוף: אישור הוועדה תוך שבעה ימים.

<יעל סלנט: אנחנו בדרך כלל לא כותבים לוח זמנים לאישור הוועדה.

אלי אלאלוף: במקרה הספציפי הזה, אני עומד על כך.

אלי אלאלוף: זה לא משנה סדרי בראשית.

אלי אלאלוף: תוך שבעה ימי עבודה.

אלי אלאלוף: זה לשני הצדדים.

אלי אלאלוף: זה גם מחייב אותנו כוועדה.

אלי אלאלוף: אמרתי את זה ואני חוזר ואומר.

אלי אלאלוף: זה חוק שאמור לשפר את מצב הקופה של המדינה ולכן בואו נעמוד בלוח הזמנים הזה.

אלי אלאלוף: אני בטוח שנצליח לעמוד בו.

אלי אלאלוף: שבעה ימי עבודה.

עבד אל חכים חאג' יחיא: 30 הימים הם לא 30 ימי עבודה אלא ימים רגילים?

<יעל סלנט: בסדר.

<יעל סלנט: אנחנו נכניס את זה לנוסח.

<יעל סלנט: 18.

<יעל סלנט: תיקון חוק הביטוח הלאומי – תחילה ותחולה תחילתו של סעיף 328(א) לחוק הביטוח הלאומי כנוסחו בסעיף 16(6) לחוק זה, ביום תחילתו של חוק זה – שזה ה-1 בינואר 2019 – או במועד כניסתן לתוקף של תקנות ראשונות לפי המאוחר.

<יעל סלנט: בפרק זה – יום התחילה המאוחר.

<יעל סלנט: סעיף 328(א) לחוק הביטוח הלאומי כנוסחו בסעיף 16(6) לחוק זה יחול לגבי תאונות דרכים שאירעו מיום התחילה המאוחר ואילך וכן לגבי תאונות דרכים שאירעו בתקופה שמיום כ"ט בטבת התשע"ד (1 בינואר 2014) עד ערב יום התחילה המאוחר ואשר המוסד לא הגיש תביעה או דרישה לפיצוי לגביהן לפי סעיף 328(א) או (א2) לחוק הביטוח הלאומי עד ערב יום התחילה המאוחר.

<יעל סלנט: לעניין זה – תאונת דרכים כהגדרתה בחוק הפיצויים לנפגעי תאונות דרכים, התשל"א-1975.

<יעל סלנט: לפני שאנחנו עוברים להצבעה, צריך להצביע על ההסתייגות.

עבד אל חכים חאג' יחיא: יש לי עוד הסתייגות שאני רוצה לרשום אותה.

עבד אל חכים חאג' יחיא: את יכולה לנסח אותה.

עבד אל חכים חאג' יחיא: בגלל החוק הזה, החוק הזה לא מחדש כלום.

עבד אל חכים חאג' יחיא: אני לא רוצה שבגללו הפרמיות של הביטוח יעלו.

עבד אל חכים חאג' יחיא: כאילו החוק הזה בא כהוצאה חדשה לחברות הביטוח.

עבד אל חכים חאג' יחיא: אם זה מוסכם, לא אכפת לי לא לרשום את זה אבל זה עקרוני.

מיכל בירן: זו שאלה משפטית.

עבד אל חכים חאג' יחיא: כי זאת לא תוספת.

עבד אל חכים חאג' יחיא: אני הבהרתי שזאת לא תוספת.

<יעל סלנט: יהיה לנו יותר קל לדעת כי עכשיו עוד אין מספרים.

מיכל בירן: כהערה כללית, שבגלל ההסדר הזה שהוא לא הסדר חדש, זה היה אמור להיות מתומחר מבעוד מועד?

מיכל בירן: שוב, לא שקשה לומר.

מיכל בירן: הם יעלו מחירים.

עבד אל חכים חאג' יחיא: יש סיבות אחרות בגללן יעלו את הפרמיות, זה משהו אחר.

עבד אל חכים חאג' יחיא: בגלל החוק הזה, שזה לא משנה כלום לחברות הביטוח, לא יכול להיות שאנחנו נעלה את הפרמיות.

עבד אל חכים חאג' יחיא: תמיד מאיימים עלינו בכל נושא.

אלי אלאלוף: העלאת הפרמיות, זה תלוי באישור.

עבד אל חכים חאג' יחיא: אבל לא בגלל החוק.

אלי אלאלוף: יש כאן מנגנון של פיקוח על הפרמיות.

מיכל בירן: היה שינוי תקנון באי התנגדות, אם אני זוכרת נכון, לפני שלוש שנים.

מיכל בירן: הצלחתי לעצור את זה בפנסיה אבל לא בביטוח.

<ניר ברטל: אם השיעור שייקבע שכולנו מסכימים שאנחנו רוצים שהוא ייקבע כשיעור הנכון, לא נמוך מדי ולא גבוה מדי, לא יגרור העלאת.

<ניר ברטל: במידה ויהיה כאן שיעור שייקבע והוא יהיה גבוה ממה שחברות הביטוח מחזיקות וצריכות להעביר, זה יגרור - - -

אלי אלאלוף: אז אתם תבואו עם הנימוקים האלה.

<טלי ארפי: בסופו של דבר כאשר שר האוצר יבוא להתקין את התקנות, הוא צריך לתת את דעתו לכלל השיקולים.

<טלי ארפי: אחד השיקולים מן הסתם ששר האוצר ישקול זה גם העניין הזה.

<טלי ארפי: בסופו של דבר צריך לסמוך על כך שאנחנו, כשאנחנו נביא את התקנות, כל השיקולים הרלוונטיים יישקלו.

מיכל בירן: אם הייתי יודעת שבאמת יגיעו לחישובים כאלה ואחרים שיגרעו יותר כסף ממה שחברות הביטוח שמרו, אין לי טענות.

מיכל בירן: אבל פשוט מהחוויה שלי בנושאים אחרים, למשל מס על דירה שלישית שבעצם לא עבר, בעלי הדירות העלו את שכר הדירה מתוך זה שהם מתכוננים למשהו שבסוף לא קרה.

מיכל בירן: החשש שלי – ואני מנסה לראות איך אפשר לצמצם אותו – שמסיבה לא סבירה, לא בגלל שזה יעלה להם יותר, לא בגלל שזה עודף תמחור, תהיה הזדמנות טובה, אלא בגלל שהם לא באמת שמרו את הכסף הזה בצד ועכשיו הם יצטרכו להוציא אותו והם יצטרכו לממן אותו ולגלגל אותו על המבוטחים.

מיכל בירן: זה מה שמדאיג אותי.

אלי אלאלוף: תנסח בבקשה את ההסתייגות שלך.

עבד אל חכים חאג' יחיא: בסדר.

אלי אלאלוף: מה ההסתייגות?

מיכל בירן: אנחנו מצטרפים להסתייגות.

<יעל סלנט: כל המחנה הציוני?

מיכל בירן: כן.

מאיר כהן: גיא, אתה לא הגבת להאשמה החמורה שאתם אוטוטו מעלים מחירים.

<גיא רוטקוף: בהקשר הזה אני רוצה לומר משהו.

<גיא רוטקוף: אני ציינתי שבהקשר של ביטוח חובה ברכב, אין לנו פרורוגטיבה לשחק עם המחיר.

<גיא רוטקוף: המחיר מאושר על ידי הפיקוח על הביטוח.

<גיא רוטקוף: אנחנו לא יכולים בחוק להפסיד שם כסף.

מיכל בירן: אבל לא תמחרתם את זה?

מיכל בירן: לא שמרתם את זה?

מיכל בירן: זה לא כסף חדש.

<אור חרוש: אני יועץ לאיגוד חברות הביטוח.

<אור חרוש: אני רוצה לענות נקודתית לטענה שהעלית.

<אור חרוש: החברות כן מתמחרות.

<אור חרוש: אני רוצה לענות במשפט אחד לגופו של עניין לגבי זה שחברות הביטוח, בהתאם למה שאמר ניר מרשות שוק ההון, כבר תמחרו את זה וכבר ההוצאה בהתאם לכלכלה האמיתית נרשמה בדוח הכספי כך שאם השיעור יהיה אמיתי, לא תהיה סיבה להעלות את הפרמיה כי כבר ההוצאה נרשמה והכסף שמור בצד.

עבד אל חכים חאג' יחיא: אתם בגדול לא מתנגדים להסתייגות שלנו.

<גיא רוטקוף: אני רוצה לומר משהו.

<גיא רוטקוף: אנחנו נמצאים בהליך של חוק ההסדרים.

<גיא רוטקוף: אנחנו לא נמצאים בהליך הסכמי.

<גיא רוטקוף: בהליך הסכמי אני יכול לומר שכל מספר שאני אסכים לו, לא צריך להעלות את המחיר.

<גיא רוטקוף: אבל אני לא נמצא בהליך הסכמי.

<גיא רוטקוף: אני נמצא בהליך לא נעים בחוק ההסדרים.

אלי אלאלוף: למה לא נעים?

<גיא רוטקוף: בחדר הזה נעים לי מאוד.

אלי אלאלוף: חברים, אני באתי לכנסת בטעות, ומאיר כהן אשם באירוע הזה.

אלי אלאלוף: אני רוצה לומר לכם שחוק ההסדרים הוא אחד התהליכים הכי מעניינים והכי חיוביים שיש באישור תקציב.

<גיא רוטקוף: אני מסכים.

אלי אלאלוף: אני אומר לכם שכל שאר התקציב שהוא טונה וחצי שאף אחד לא קורא, אף אחד לא יורד לפרטי הפרטים של חוק ההסדרים.

אלי אלאלוף: אני חושב שכל התירוץ הזה שבחיפזון אנחנו עושים, מישהו לא אמר את מה שהוא רצה לומר?

<גיא רוטקוף: לא אמרתי את זה.

<גיא רוטקוף: כבודו, אני רוצה לומר משהו בהקשר הזה ואני רוצה לומר את זה בצורה מפורשת.

<גיא רוטקוף: עבודת הוועדה, אין לי שום טענה על עבודת הוועדה.

<גיא רוטקוף: ההערה שלי לגבי חוק ההסדרים היא שהדבר הזה הוא הדבר שהוא הסכמי מטבעו, נעשה עד כה בהסכם, כעת הוא מובא, לא על ידי הוועדה אלא על ידי המדינה בחוק ההסדרים, שהוא מפתיע אותי ועל כן אני נמצא בסיטואציה בה לדעתי הוספה של הסעיף הזה, אם המספר שייקבע בסוף על ידי הוועדה יהיה מספר גבוה, אני חושב שההוספה היא מסוכנת.

<גל הרשקוביץ: אם הוא משקף פוטנציאל השיבוב.

<גיא רוטקוף: לא צריך להעלות.

<גיא רוטקוף: בהחלט.

<גיא רוטקוף: אני חושב שמשרד האוצר שמאשר את התעריפים או התנגדות, יכול להצהיר כאן, וכולנו מסכימים, שאם המספר יהיה מספר שמשקף את פוטנציאל השיבוב, לא צריכה לעלות הפרמיה.

אלי אלאלוף: אני רוצה לשכנע את החבר'ה שלי לא להעלות את ההסתייגות.

אלי אלאלוף: אני חושב שההסתייגות הזאת היא מוסיפה נימה שלא הייתה בדיון.

אלי אלאלוף: לא התכוונו כאן לאפשר שום תוספת של תשלומי הפרמיה מפני שהפרמיה, השליטה האחרונה, היא בידי שוק ההון.

אלי אלאלוף: לכן אין שום סיבה שעכשיו אנחנו נתחיל ספציפית לנקודה הזאת להטיל ספק בסמכויות וביכולת של שוק ההון.

עבד אל חכים חאג' יחיא: יש לנו כאן ניסוח.

עבד אל חכים חאג' יחיא: אולי תשמע אותו.

עבד אל חכים חאג' יחיא: יכול להיות שזה יספק את כולם.

אלי אלאלוף: ישבנו על זה אנשי שוק ההון והם הסבירו ויסבירו.

אלי אלאלוף: הסמכות להעלות את הפרמיה, הסמכות האחרונה בהעלאת הפרמיה, היא בידי שוק ההון מפני שהוא עושה את כל הבדיקות הנדרשות וכולי.

אלי אלאלוף: אני ממליץ לא להעלות את ההסתייגות.

אלי אלאלוף: אם אתם רוצים את ההסתייגות, נדון עליה.

עבד אל חכים חאג' יחיא: תשמע את הניסוח.

עבד אל חכים חאג' יחיא: יכול להיות שיהיה לו מקום והוא גם יהיה מוסכם.

<יעל סלנט: אם אני מבינה נכון את ההסתייגות שלך, יש לנו את הסעיף שאומר שתקנות לפי פסקה (3) ייקבעו בין היתר בהתחשב באלה.

<יעל סלנט: אפשר לומר שזה כבר כתוב.

<יעל סלנט: דמי ביטוח הרכב בענף ביטוח רכב שנגבו בפועל.

<יעל סלנט: ההסתייגות שלך אומרת ששר האוצר כשהוא בא לשקול את התקנות, ישקול גם את זה שהסכום שייקבע לא יגרום להעלאת הפרמיה.

<טלי ארפי: אבל זה כבר כתוב היום בהתחשב בין השאר באלה.

עבד אל חכים חאג' יחיא: לא.

עבד אל חכים חאג' יחיא: לא כתוב.

אלי אלאלוף: אני לא אוהב את זה.

אלי אלאלוף: דווקא אני לא אוהב את זה.

אלי אלאלוף: זה דווקא מגביל מראש את שר האוצר.

<טלי ארפי: בנוסח היום כתוב שהשר בהתחשב בכל אלה.

<טלי ארפי: זאת אומרת, השר יכול - - -

עבד אל חכים חאג' יחיא: להתחשב.

עבד אל חכים חאג' יחיא: מה מועיל לי להתחשב?

<טלי ארפי: יש לו שיקולים נוספים.

עבד אל חכים חאג' יחיא: זה לא כתוב במפורש.

<טלי ארפי: להתחשב בין היתר בכל אלה.

<טלי ארפי: זאת אומרת שהשר, כשהוא יבוא להתקין תקנות, יכול לשקול עוד שיקולים ובין היתר גם את השיקול הזה.

<יעל סלנט: בוודאי.

<יעל סלנט: מה שחבר הכנסת חאג' יחיא ביקש זה שיהיה כתוב ברחל בתך הקטנה.

<יעל סלנט: בוודאי שרשימת השיקולים שמפורטים בסעיף (4), כמו שטלי אומרת, זאת רשימה שהיא לא סגורה אלא היא רשימה פתוחה וזה בין היתר.

אלי אלאלוף: עכשיו זאת בעיה בינינו חברי הכנסת.

עבד אל חכים חאג' יחיא: זה אחד השיקולים.

עבד אל חכים חאג' יחיא: לא אמרתי שזה השיקול שיכריע, אבל אני רוצה שיהיה בפניו.

<גל לנדו: השיקול הזה כן מופיע כי כאן אנחנו מזכירים את דמי הביטוח שנגבו בענף ביטוח הרכב.

עבד אל חכים חאג' יחיא: אם כן, מה מפריע לכם?

מיכל בירן: באמת מה מפריע לכם?

עבד אל חכים חאג' יחיא: אם אנחנו אומרים שייקח את זה בחשבון.

עבד אל חכים חאג' יחיא: קחו את זה בחשבון.

עבד אל חכים חאג' יחיא: מה הבעיה?

אלי אלאלוף: שמענו את כל הדעות שלנו כחברי כנסת.

<ירון גולן: אדוני, מדובר בסמכות שהיום כבר מוקנית לממונה על שוק ההון.

<ירון גולן: בסוף זו העבודה היום יומית של רשות ההון.

<ירון גולן: חברות הביטוח לא יכולות להעלות פרמיות בלי אישור מפורש.

עבד אל חכים חאג' יחיא: אנחנו יודעים, אבל אתה יודע מה?

עבד אל חכים חאג' יחיא: אני רוצה להעשיר את קופת המדינה אבל אני לא רוצה להעשיר אותה על ידי תוספת לכל המבוטחים.

עבד אל חכים חאג' יחיא: זו הכוונה שלי.

<ירון גולן: גם שלנו.

עבד אל חכים חאג' יחיא: זו כוונה ברורה והיא כל כך פשוטה.

עבד אל חכים חאג' יחיא: אני לא חושב שיש לכם בעיה.

עבד אל חכים חאג' יחיא: זה לא מפריע.

עבד אל חכים חאג' יחיא: אתה אומר שבפועל זה כך.

<ניר ברטל: צריך להוסיף רק מילה אחת ונראה לי שהכול יהיה בסדר.

<ניר ברטל: שר האוצר צריך להתחשב בדמי הביטוח שנגבו וצריך להוסיף "ושייגבו".

עבד אל חכים חאג' יחיא: בסדר.

עבד אל חכים חאג' יחיא: אין לי בעיה.

<ניר ברטל: אחד הדברים ששר האוצר צריך להתחשב בהם בבואו לקבוע את התקנות, סעיף קטן (3)(ד), שדמי הביטוח שנגבו וצריך להוסיף "ושייגבו".

מיכל בירן: בסדר.

אלי אלאלוף: בסדר.

אלי אלאלוף: נתקן.

אלי אלאלוף: אם כן, אין הסתייגות.

עבד אל חכים חאג' יחיא: נצביע ונכניס אותה.

עבד אל חכים חאג' יחיא: אין לי בעיה.

עבד אל חכים חאג' יחיא: אם זה מוסכם, אין צורך להצביע.

אלי אלאלוף: אין צורך להצביע.

<יעל סלנט: אני לא מבינה את ההצעה.

<יעל סלנט: תסבירו לי את ההצעה.

<יעל סלנט: בעצם מה שאומרים כאן זה שדמי הביטוח שנגבו בפועל בשנת 2010.

<יעל סלנט: איך אתם יודעים מה ייגבה בעתיד?

<ניר ברטל: מה שהולך לקרות זה ששר האוצר יקבע בתקנות שיעור.

<ניר ברטל: כולנו רוצים ומסכימים שהשיעור הזה לא צריך לגרום ייקור של דמי הביטוח.

<ניר ברטל: מוסכם על כולם?

<ניר ברטל: מעולה.

<ניר ברטל: עכשיו מנסים לנסח את זה.

<ניר ברטל: אנחנו מציעים – שוב, לא חשבנו על זה יותר מדי, זה מעכשיו לעכשיו – שר האוצר יתחשב בדמי הביטוח שנגבו ובדמי הביטוח שייגבו בעתיד בבואו לקבוע את התקנות או את השיעור בתקנות.

<ניר ברטל: כדי למנוע ייקור.

עבד אל חכים חאג' יחיא: הכוונה שלך, דמי ביטוח של המבוטחים בעלי הרכבים.

<ניר ברטל: כן.

אלי אלאלוף: מקובל?

אלי אלאלוף: מקובל.

אלי אלאלוף: אם כן, אין הסתייגות.

<תמר קלהורה: צריך להגדיר מאיזה מועד.

<ניר ברטל: מתחילת החוק.

עבד אל חכים חאג' יחיא: מתחילת החוק.

עבד אל חכים חאג' יחיא: ברור.

<תמר קלהורה: לא ייגבו סתם אלא ייגבו החל ממועד כניסת החוק לתוקף.

<תמר קלהורה: פקודת הביטוח לא מדברת על דמי ביטוח אלא היא מדברת על תעריף ביטוח.

<תמר קלהורה: אם כן, תעריף ביטוח.

<ניר ברטל: נתקן את זה.

<תמר קלהורה: תעריפי ביטוח הרכב.

אלי אלאלוף: בסדר.

אלי אלאלוף: הייתה לך עוד הסתייגות?

עבד אל חכים חאג' יחיא: כן.

אלי אלאלוף: שילוב שוק ההון.

עבד אל חכים חאג' יחיא: אתם יכולים להסכים או לא להסכים.

אלי אלאלוף: מפריע למישהו שנשלב את שוק ההון?

<אלון מסר: במשרד האוצר אנחנו לא נוטים לציין אגפים מסוימים.

<טלי ארפי: גם כשהבאנו את נוסח החוק, שר האוצר הוא זה שאחראי.

עבד אל חכים חאג' יחיא: בוא נצביע על זה.

אלי אלאלוף: אני חייב לומר שאני נגד.

עבד אל חכים חאג' יחיא: בסדר.

עבד אל חכים חאג' יחיא: אין לי בעיה.

עבד אל חכים חאג' יחיא: אתה יכול לגייס חברים להצבעה.

אלי אלאלוף: אם לא שמת לב, אני מרוויח זמן כרגע.

אלי אלאלוף: לפחות כללי המשחק ברורים לכולם.

עבד אל חכים חאג' יחיא: הדברים שקופים, גלויים וברורים.

אלי אלאלוף: סיימנו?

<יעל סלנט: אני חושבת שכן.

<אלון מסר: רשות שוק ההון חיה עם הנוסח הזה.

<אלון מסר: זה תקדים שהוא קצת שונה.

עבד אל חכים חאג' יחיא: בסדר.

עבד אל חכים חאג' יחיא: בינתיים היושב ראש מגייס חברים כדי להפיל את ההסתייגות.

אלי אלאלוף: מה עושים כדי להרוויח זמן?

מיכל בירן: לשם כך צריך מיומנות כדי שלא יראו שמושכים זמן.

<קריאה: אפשר לחזור ולהגיד מתי עבר הדוח ולמי.

אלי אלאלוף: לאף אחד אין בדיחה טובה לא פוליטית ולא פוגענית?

מיכל בירן: אנחנו חיים בטרגדיה.

אלי אלאלוף: אני חייב לומר שאנשי שוק ההון לא רואים את עצמם מצוינים בצורה ספציפית בהצעת חוק.

אלי אלאלוף: הם רוצים להישאר כמו כל הגופים ששר האוצר מוצא לנכון להתייעץ אתם כדי להחליט מה שהוא מחליט, גם בתחום הזה.

אלי אלאלוף: לכן אני חושב שלבוא ולחייב גוף - - -

<אלון מסר: ניר, זו בקשה שלכם?

<ניר ברטל: לא.

אלי אלאלוף: לא.

אלי אלאלוף: הם הסבירו לי.

אלי אלאלוף: אני נותן עדות.

מיכל בירן: גם אני לא בטוחה שאני אתך מכיוון שאני נוכחתי בכך שרשות שוק ההון בכל מקרה לא ממלאת את תפקידה בהגבלת הסכומים שהציבור משלם.

מיכל בירן: אני לא אהיה רגועה יותר.

<ניר ברטל: אדוני יושב ראש הוועדה, אני דברים אני יכול להגיד.

אלי אלאלוף: נצביע על ההסתייגות של חבר הכנסת חאג' יחיא.

אלי אלאלוף: מי בעד ההסתייגות של חבר הכנסת עבד אל חכים חאג' יחיא שרשות שוק ההון תיכתב במפורש כגף ששר האוצר יתייעץ אתו?

אלי אלאלוף: מי נגד?

אלי אלאלוף: בעד – 2

אלי אלאלוף: ההסתייגות של חבר הכנסת עבד אל חכים חאג' יחיא לא נתקבלה.

אלי אלאלוף: ההסתייגות לא התקבלה.

אלי אלאלוף: אם אתה רוצה במליאה, תוכל להתייחס.

אלי אלאלוף: זה משחק גלוי.

אלי אלאלוף: אני חושב שזה החלק היפה של הדמוקרטיה, שאלה משחקים גלויים.

אלי אלאלוף: מי בעד אישור הצעת החוק יחד עם ההסמכה לשנות את הניסוח היכן שצריך?

אלי אלאלוף: אנחנו מסמיכים יחד עם משרד המשפטים ועם האוצר לנסח שתי נקודות.

אלי אלאלוף: מי בעד הצעת החוק כפי שהוקראה?

אלי אלאלוף: בעד – פה אחד

אלי אלאלוף: ג'מעה, אתה נמנע?

ג'מעה אזברגה: הצבעתי בעד.

אלי אלאלוף: הצעת החוק התקבלה פה אחד.

אלי אלאלוף: תודה רבה לכם.

אלי אלאלוף: אני מגיש רביזיה.